text:
ISOMO RYA MBERE
Igitabo cya Tobi (Tobi 2, 10-14)
Umunsi umwe Tobiti yatashye ananiwe amaze guhamba abapfu, arambarara hasi iruhande rw’urukuta. Ibyamubayeho abivuga agira ati 10 «Sinari nzi ko hejuru yanjye mu rukuta haritsemo ibishwi; nuko amato toro yabyo araza agishyushye angwa mu maso, maze azamo ibihu byererana. Hanyuma njya kwivuza mu baganga, nyamara uko banshyiragamo imiti, bya bihu byererana bikarushaho kumbuza kubona; bukeye ndahuma ndatsiratsiza, Nuko mara imyaka ine yose ntabona. Abavandimwe banjye bose birabashavuza, maze Ahikari antunga imyaka ibiri kugeza igihe agiye muri Elimayide.
11 «Muri icyo gihe, umugore wanjye Ana apatana kuboha imyenda no kudoda, 12uwo abikoreye akamuhemba ikimukwiye. Nuko ku munsi wa karindwi w’ukwezi kwa Disitori, yuzuza umwenda awushyira abawumutumye; maze bamuhemba ikimukwiye ndetse bamugerekeraho n’agahene, bakamuhaye ku buntu ngo tukarye. 13 Ageze imuhira ka gahene gatangira guhebeba, maze ndamubaza nti “ako gahene ugakuye he? None ntikaba ari akibano? Kajyane ugasubize nyirako, kuko twebwe tudafite uburenganzira bwo kurya ikintu icyo ari cyo cyose cy’icyibano.”
14« Aransubiza ati ‘Bampaye igihembo cyanjye, maze na ko barakanyihera.’ Ariko nabwo sinamwemerera, ndamutegeka ngo akajyane agasubize bene ko, ndetse nkumva ankojeje isoni. Hanyuma araterura arambwira ati ‘Mbese ye, za mfashanyo zawe zahereye he? Bya bikorwa byawe byiza byakugejeje ku ki? Icyo byakumariye bose barakibonye!’»
ZABURI (Zab 112 (111),1-2,7-8, 5a.9)
Inyik/Umuntu w’intungane nta kimukangaranya,
akomeza umutima, akiringira Uhoraho.
Hahirwa umuntu utinya Uhoraho,
agahimbazwa n’amategeko ye!
Urubyaro rwe ruzagira amaboko mu gihugu,
ubwoko bw’abantu b’intungane bugire umugisha.
Ntakangaranywa n’ibihuha bibi,
akomeza umutima akiringira Uhoraho,
umutima we uhora mu gitereko ntagire icyo yikanga,
agashobora kwirebera uko abanzi be bigorerwa.
Hahirwa umuntu ugira impuhwe kandi akaguriza abandi,
agira ubuntu agaha abakene ataziganya;
ubutungane bwe bugahoraho iteka,
Akagendana ishema n’ubwemarare.
IBANGONDIRIMBO RIBANZIRIZA IVANJILI (1Tim 6, 15-16)
Alleluya Alleluya.
Imana Nyir’ihirwe na Mugengabyose umwe rukumbi,
Umwami w’abami n’Umutegetsi w’abategetsi,
niharirwe icyubahiro n’ububasha ubuziraherezo.
Alleluya.
IVANJILI
Mariko (Mk 12, 13-17)
Muri icyo gihe, 13Yezu bamwoherereza bamwe mu Bafarizayi no mu Baherodiyani, kugira ngo bamufatire ku byo avuga. 14Baraza baramubwira bati «Mwigisha, tuzi ko uvuga ukuri nta cyo wikanga, kuko udatinya amaso y’abantu, ahubwo wigisha inzira y’Imana mu kuri. Ese gutanga umusoro wa Kayizari biremewe, cyangwa se ntibyemewe? Tujye tuwutanga cyangwa se twoye kuwutanga?» 15Ariko Yezu kuko yari azi uburyarya bwabo, arababwira ati «Kuki muntega iyo mitego? Nimunzanire igiceri ndebe!» 16Barakimuzanira. Yezu arababaza ati «Iri shusho n’iri zina biriho ni ibya nde?» Barasubiza bati «Ni ibya Kayizari.» 17Yezu ni ko kubabwira ati «Ibya Kayizari mubisubize Kayizari, n’iby’Imana mubisubize Imana!» Ngo avuge atyo baramutangarira cyane.


c: text/html

text:
Abantu benshi bakunda kwibaza niba hari indi nyungu iboneka igihe umuntu yakiriye Yesu Kristo nk’umwami n’umukizza w’ubugingo bwe. Burya nta gihombo kirimo kwakira Yesu Kristo kuko abasha gutanga impano zifite agaciro gakomeye cyane akenshi usanga nta nahandi wazikura.
Iyo wakiriye Yesu Kristo nk’umwami n’umukiza w’ubugingo bwawe, uba uteye intambwe ikomeye ikugeza mu bugingo buhoraho kandi ukaba n’umuraganwa na Kristo mu bwami bw’ijuru, hejuru y’ibyo byose hiyongeraho guhabwa gukiranuka, amahoro n’umunezero kuko uba wamaze kuba inzu ya Mwuka Wera.
Kwakira izo mpano nta kindi bisaba uretse gufungura umutima wawe ukemerera Yesu Kristo akaba muri wowe. Wikwirirwa utegereza ejo hazaza ngo ubone kumwakira, igihe niki kuko akubikiye izo mpano ahubwo aragutegereje ngo utangire kuzifungura!

robotstxt: allowed

filter: keep


text:
Wagirango niryo torero ryonyine da!ayo namatiku,esubundi kuberiki utamuganirije ukabigira ibanga?umukoziwimana utagiribanga uribaringa.Theo Imana niyonkuru abo naba shidoti baratsizwe .komera
Nta muntu n’umwe ufite uburenganzira n’ububasha bwo kwirukana umuntu mw’itorero. Urusengero ni urw’ushaka kurujyamo wese. Abo babikoze barengereye. Ndamutse ndi Theo, ntacyambuza kujya kurujyamo n’ubundi umurwayi
bihaye ivuzivuzi ijyo nijambo ryumu clisto ahubwo ADPR murabajura kdi mufitiye theo ishyari muhumure ntabuyobozibwanyu ashaka?ikibazo musubize indirimbo za theo zarasambanye?mbona imana yarabakuyeho amaboko?ahogusenga murigusengera,ahogusoma inzandiko,murasoma inzarwa.ADPR ahaaaa?ndobye.
Niba aribyo hari hakwiyeko asabwa kwihana,bakamubahafi,bakamugira inama kumwirukana sigisubizo bakozi bimana
Niba aribyo hari hakwiyeko asabwa kwihana,bakamubahafi,bakamugira inama kumwirukana sigisubizo bakozi bimana
Niba aribyo hari hakwiyeko asabwa kwihana,bakamubahafi,bakamugira inama kumwirukana sigisubizo bakozi bimana
Mubaye ubukombe, mwihaye ivuzivuzi cyokoze ibi si impano ni usebya gusa ese ibi muri ADEPR ninde wihaye gucunga no gucira imanza muntu,ubwo se Imana izakora iki ntiza gutwara abayo.birenze ukwemera kabisa.mu binyamakuru muhoramo mwabaye abasitari,mu bujura murimo mwigize uko mutari,abakirisitu muhora muterera hejuru.utabahunga yaba atareba.mukomereze aho muzabona
Mubaye ubukombe, mwihaye ivuzivuzi cyokoze ibi si impano ni usebya gusa ese ibi muri ADEPR ninde wihaye gucunga no gucira imanza muntu,ubwo se Imana izakora iki ntiza gutwara abayo.birenze ukwemera kabisa.mu binyamakuru muhoramo mwabaye abasitari,mu bujura murimo mwigize uko mutari,abakirisitu muhora muterera hejuru.utabahunga yaba atareba.mukomereze aho muzabona
Ariko ikibazo mfite ni iki:ADEPR yanga umuntu ikanga nibye byose?none se n’indirimbo ze nazo zarasambanye?ibyo nibigaragazako har’ibindi byihishe inyuma.
Nonese nimudacuranga Indirimboze muzabuza nabandi kuzicuranga?murabo gusengerwa gusa ntakindi mwihaye guca imanza wagirango murabamarayika.Ariko se ntabanga mugira ntasoni ugasebyumuntu Ngo yarasambanye?wowese ntiwasambanye?
ahhhaaaa!birababajwe cyane musubize?navutse ADPR igira amanyanga cyane ese theo niwemwabonye wogushijwa ibyaha?theo numwere ariko ADPR yarinjiriwe nabadaimoni abasenga nimvsenge kko ADPR iragwisha beshi ntamwuka wimana bakigira
ahhhaaaa!birababajwe cyane musubize?navutse ADPR igira amanyanga cyane ese theo niwemwabonye wogushijwa ibyaha?theo numwere ariko ADPR yarinjiriwe nabadaimoni abasenga nimvsenge kko ADPR iragwisha beshi ntamwuka wimana bakigira
ESE BURYA IBYAYAMADINI NI IBI. NIKO YE , UMUKRISTO iyo yatuye ibyaha bye, mu mushyira ku gasozi? Mu mushyira ku karubanda? Ubwo se mwe , wowe umuciye, uri umwere? Ese igicumuro, icyaha ku MANA ni ugusambana gusa? Icyaha ni icyaha. Aho kumusaba kwihana no kumubabarira niba mubifitiye ububasha, ibyanyu ni ukwohera. NDABONA ni mukomeza uwo murego ADEPER HARI BUSIGAREMO MBARWA.
umuntu uyobora umudugudu witorero agahangara akavuga ngo theo ni umunyabyaha, MUMUMBARIZE NIBA WE ARI UMWERE,ARI KWIGEREKAHO UMURIRO WAKA KD AZICUZA IBYO YATANGAJE,UBUNDI SE AFITE UBURENGANZIRA BUMWEMERERA GUCA UMU CRISTO MU ITORERO?
BIRATANGAJE, ARIK BINARABABAJE.
ADEPR Harya nayo yigize nka Abarabu( Abisilamu) ubahunze bamugendaho kugiraho bamuteshe agaciro? Ese hari Idini cyangwa itorero ryemerewe gucira umuntu urubanza ? Abazi Bibilia cyangwa Korohan munsubize.
Ariko Theo mumugendaho gusa ubwo se iyo ADPR yanyu ikibazo ifite ni Theo? Cg yamunzwe ihagaze. Theo niwe warigishije amamiliyari (affaire Gisozi) iryo ni ishyari mumureke kandi nimukomeza Iyamuremye izabakubita itababarira.


text:
UBUTUMWA BUGEWE URUBYIRUKO KU MUNSI NGARUKAMWAKA W’URUBYIRUKO KU RWEGO RW’IGIHUGU
Kuwa 30 Mutarama 2011
(Ubu butumwa nibwo Papa Benedigito wa XVI yageneye urubyiruko mu rwego rw’Umunsi Mpuzamahanga
w’Urubyiruko ku nshuro ya XXVI umwaka wa 2011 )
Mushore imizi muri Kristu kandi mube ariwe mwishingikirizaho mukomejwe n’ukwemera
( Reba Kol 2,7)
Rubyiruko nkunda,
Kenshi nongera gutekereza ku Munsi Mpuzamahanga w’Urubyiruko wabereye i Sidine mu w‘ 2008. Twagize umunsi mukuru ukomeye w’ukwemera, aho Roho w’Imana yakoresheje ububasha bwe, akaduha gusabana hagati y’abari baje muri uwo munsi, baturutse imihanda yose y’isi.
Iryo huriro, kimwe n’ayandi yaribanjirije ryeze imbuto nyinshi mu buzima bw’urubyiruko rwinshi n’ubwa Kiliziya yose. Ubu amaso tuyahanze Umunsi Mpuzamahanga w’Urubyiruko utaha uzabera i Madride muri Kanama 2011.
Mu w‘1989 mbere gato y’uko urukuta rwaranze amateka rw‘ i Berlini rusenyuka urugendo nyobokamana rwakorewe muri Espanye ahitwa Saint-Jacques - de -Compostelle. None igihe umugabane w’Uburayi ukeneye kongera gushora imizi mu bukristu, tuzahurira i Madride dufite insanganyamatsiko igira iti « Mushore imizi muri Kristu kandi mube ariwe mwishingikirizaho mukomejwe n’ukwemera » (Kol 2,7). Mbararikiye icyo gikorwa gifitiye akamaro Kiliziya mu Burayi na Kiliziya y’isi yose. Nifuzako urubyiruko rwose, rwaza muri iryo huriro, baba abo dusangiye ukwemera muri Yezu Kristu, baba abaseta ibirenge, abashidikanya kumwemera n’abatamwera. Iryo huriro rishobora kubabera imbarutso yo gufata umurongo uhamye w’ubuzima bwabo: guhura na Nyagasani wazutse kandi uriho, bakabona n’urukundo afitiye buri wese muri twe.
1 .Ku isoko y’ibyo murangamiye
Mu bihe byose ndetse no ku gihe cyacu, urubyiruko rwinshi rwifuza ko imibanire y’abantu yarangwa n’ukuri n’ubufatanye. Benshi bifuza kugira umubano w’ukuri ushingiye ku bucuti, kubona urukundo rw’ukuri, gushinga umuryango wunze ubumwe, kuba batekanye mu mibereho yabo, kugira umutuzo uhamye bituma bizera ajo hazaza hakeye kandi hashimishije.
Iyo ntekereje nari muto , mbona ko umutuzo n’umutekano ataribyo bihangayikishije cyane urubyiruko. N’ubwo kugira umurimo watuma umuntu abaho nt mpungenge ari ikibazo gikomeye kandi cyihutirwa ntibikuraho ko urubyiruko ruri mu kigero cyo guhitamo icyerekezo-shingiro cy’ubuzima.
Iyo ntekereje igihe nari muto nibuka ko twifuzaga kutaguma mu mibereho isanzwe. Twifuzaga ibikomeye kandi bishya. Twifuzaga kugira ubuzima bwisumbuye kandi bwiza.Ibi bikaba byaraterwaga n’uko ibintu byaribimeze.
Mu gihe cy’ubutegetsi bw’igitugu no mu ntambara (Intambara ya Kabiri y’Isi), twapfukiranwe n’ubutegetsi bwariho. Tukifuza gusohoka muri iyo mfutanwa twarimo ngo dukoreshe ubushobozi bwa muntu. Ndahamya ko ubwo bushake bwo kwifuza kuva mu bisanzwe bubaho mu bihe byose. Kwifuza ibitandukanye n’ibimenyerewe mu buzima bwa buri munsi ugaharanira ibyisumbuyeho koko biri mu biranga abakiri bato. Tuvuge ko ari inzozi zeyuka iyo tubaye bakuru? Oya. ahubwo umuntu yaremewe ibyisumbuye bidafite iherezo. Ibisigaye ntibihagije, ntibimara ipfa. Mutagatifu Agustini yabivuze ukuri: ati « Umutima wacu ntiwatuza utaratura muri wowe ». Guharanira imibereho isumba isanzwe ni ikimenyetso cy’uko Imana yaturemye ko twifitemo ishusho yayo. Imana ni ubuzima ni nayo mpamvu ibiremwa byose yaremye biharanira kubaho. Kuburyo bwihariye kandi budasanzwe umuntu uremye mu ishusho y’Imana kandi usa nayo, akararikira urukundo, ibyishimo n’amahoro.
Turumva neza ko ari ugucurika ibintu gushaka kwigizayo Imana ngo ubesheho umuntu! Imana ni isoko y’ubuzima, kuyigizayo ni ukujya kure y’isoko bikaba kwibuza umudendezo n’ibyishimo: « Ikiremwa kidafite umuremyi kirapfa » (Vat.II Const. Gaudium et Spes, 36).
Umuco w’iki gihe mu nce zimwe na zimwe z’isi, cyane cyane mu bihugu byateye imbere, ushaka kwigizayo Imana cyangwa gufata ukwemera nk’umwihariko w’umuntu, ko kudakenewe mu mibereho rusange y’abantu. Mu gihe indangaciro ziremye umuryango w’abantu zikomoka ku Ivanjili – nk’agaciro k’ikiremwamuntu, ubufatanye, umurimo n’umuryango- haragaragara guhigika Imana, twakwita ubuhumyi kuko guhakana ubukristu n’ubukungu bukomoka k’ukwemera bishobora gutuma dutakaza indangamimerere shingiro yacu.
Niyo mpamvu , nshuti rubyiruko, mbahamagarira gukaza umurego mu nzira murimo yo kwemera Imana, Se wa Nyagasani Yezu Kristu. Nimwe Kiliziya y’ejo ni mwe muryango w’abantu w’ejo. Nk’uko Pawulo yabyandikiye abakristu bo mu mujyi wa Kolosi kugira ifatizo n’ishingiro nibyo bigize ubuzima bukomeye. Ibyo bikarushaho kumvikana kuri iki gihe. Aho urubyiruko rwinshi rudafite irebero rihamye ngo ruteganye imibereho yarwo, bituma ruhangayika. Gukerensa ibintu kwateye, gutuma tubifata kimwe twibwirako nta cyifitemo ukuri gushyitse , ko ntacyaba irebero. Uko gukerensa ntikuduha ubwigenge bw’ukuri ahubwo turajahagurika, tugacika intege, tugahebera urwaje,tugapfa kuyabira ibyo tubonye.
Mwebwe rero rubyiruko mufite uburenganzira bwo guhabwa n’ababanjirije ibyo mwareberaho bigaragara kugira ngo muhitemo kandi mutegure ubuzima bwanyu nk’uko igiti kigikura gikenera ko bagitegera igihe gihagije, kugira ngo gishinge imizi kandi gikomere kizabashe gutanga imbuto.
2.Mushore imizi muri Kristu kandi mube ariwe mwishingikirizaho
Kugira ngo ngaragaze agaciro gakomeye ko kwemera Imana mu buzima bwacu, ndashaka kwibanda ku mvugo eshatu Mutagatifu Pawulo yakoresheje muri uyu murongo « Mushore imizi muri Kristu kandi mube ariwe mwishingikirizaho mukomejwe n’ukwemera ». Dushobora kubonamo ibigereranyo bitatu: « Mushore imizi » biributsa igiti n’imizi igitunze; « Mwishingikirizaho » birerekeza ku kubaka inzu ; hanyuma « Mukomejwe » bikajyana no gukura kw’imbaraga za roho n’iz’umubiri. Ibi bigereranyo birumvikana. Mbere yo kubisobanura nibutse ko mu Kigereki bishaka kuvuga ko Kristu ubwe afata iya mbere mu gutuma abemera bashinga imizi, bamwubakiraho kandi bagakomera.
Ikigereranyo cya mbere ni iki igiti gifatishijwe mu butaka n’imizi yacyo, igikomeza kandi igitunga. Nta mizi, igiti cyatwarwa n’umuyaga cyikagwa. None imizi yacu ni iyihe? Birumvikana hari ababyeyi bacu, umuryango wacu, n’umuco w’igihugu cyacu bifite umwanya ukomeye mu bituranga.
Bibiliya igaragaza n’ikindi. Umuhanuzi Yeremiya agira ati « arahirwa umuntu wiringira Uhoraho akamubera ikiramiro. Ameze nk’igiti giteye ku nkombe y’amazi, kigashora imizi yacyo ku nkengero y’umugezi. Ntacyo cyumva iyo icyokere kije, amababi yacyo ahora atohagiye mu gihe cy’amapfa. Ntakigikangaranya kandi ntigihwema kwera imbuto » (Yer 17,7-8).
Gushora imizi, ku bwa Yeremiya ni ukwiringira Imana, mu kwemera. Mu Mana niho dukomora ubuzima . Nta Mana, ntitwabaho by’ukuri. « Imana yaduhaye ubugingo buhoraho, kandi ubwo bugingo buri mu mwana wayo » (1Yh 5,11). Yezu na we yigaragaza nk’ubuzima bwacu ( Reba Yh14,6). Niyo mpamvu ukwemera kw’abakristu kudashingiye gusa ku mahame, ahubwo mbere na mbere ni ukugirana umushyikirano bwite na Yezu Kristu. Ni uguhura n’Umwana w’Imana uha ubuzima bwacu imbaraga nshya. Iyo tugiranye umushyikirano bwite na We, Kristu aduhishurira abo turibo, kandi muri ubwo bucuti, ubuzima bugakura bugasagamba.
Mu buto bwacu , hari igihe buri wese yibaza ibi bibazo: ubuzima bwanjye buvuze iki? Bugamije iki? Ni ikihe cyerekezo nshaka kubuha? Ni intera y’ibanze ishobora guhungabanya roho yacu bikaba byamara igihe. Twibaza umurimo twatangira, uko twabana n’abandi , imishyikirano twagirana n’abandi ijyanye n’uko twiyumva? N’ibindi. Nanone nongera gutekereza ubuto bwanjye. Ibyo aribyo byose niyumvagamo ko Nyagasani anyifuza nk’umupadiri. Nyuma y’intambara, mu iseminari no muri kaminuza ndimo mbyitegura nagombye kongera kunoza uwo mugambi. Naribazaga nti: « Iyi koko ni inzira yanjye ? Koko nicyo Imana inshakaho? Nzashobora kuyibera indahemuka no kuyikorera ntiziganya? » Gufata icyemezo nk’icyo biravunanye . Uretse ko nta kundi byagenda. Nyuma nagize ukutajijinganya ndibwira nti «Nibyo Nyagasani arankeneye, azampa imbaraga» . Mu kumwumva no kugendana na We mba koko uwo ndiwe. Icyangombwa si ukugera kubyo nifuza ahubwo ni ukugera ku ugushaka kwe. Bityo nkaba uwo ndiwe.Ubuzima bukamera uko bwagombye kumera.
Nk’uko igiti kigira imizi ituma gifata mu butaka kigakomera, niko inzu ihagarara igakomera bitewe na fondasiyo yayo.Mu kwemera twubakiye kuri Kristu( Reba Kol 2,6) nk’uko inzu iba yubakiye ku ishingiro ryayo. Mu mateka y’ubukristu dufite ingero nyinshi z’abatagatifu bashingiye ubuzima bwabo ku Ijambo ry’Imana . Uw’ibanze ni Abrahamu. Umukurambere wacu mu kwemera yumvise Imana yamusabaga kuva mu muryango we akerekeza mu gihugu atazi. « Nuko Abrahamu yemera Imana maze aba intungane» (Yak 2,23). Kubakira kuri Kristu ni uguha igisubizo cyiza Imana iduhamagara, tuyigirira icyizere kandi dushyira mu ngiro Ijambo ryayo. Yezu ubwe yihanangirije abigishwa be agira ati: «Ni iki gituma mumpamagara ngo Mwigisha ! Mwigisha kandi mudakora ibyo mbabwira ? » (Lk 6,46). Yifashishije ikigereranyo cyo kubaka yongeraho ati: «Umuntu wese ungana, akumva amagambo yanjye, kandi akayakurikiza, reka mbereke uwo namugereranya. Ameze nk’umuntu wubatse inzu, agacukura akageza ku rutare, akarugerekaho amabuye y’ishingiro. Umwuzure uteye, umuvu wiroha kuri iyo nzu, ariko ntiyanyeganyega, kuko yari yubatse neza. Naho rero uwumva amagambo yanjye ntayakurikize, ameze nk’umuntu wubatse inzu ku musenyi , ashinga imiganda yayo ahadakomeye. Umuvu uyiroshyeho, ihera ko itemba, maze aho yari iri hahinduka itongo! » (Lk 6,47-49).
Rubyiruko nkunda, mwubake inzu yanyu ku rutare nk’uriya wacukuye akageza ahakomeye. Namwe nimuharanire iminsi yose gukurikira Ijambo rya Kristu. Mumwumve nk’inshuti y’ukuri mugendana mu buzima: Nababa iruhande muzashobora nguhangarana ishyaka n’icyizere ibibazo, ingorane n’ibibaca intege. Akenshi muhabwa inzira zoroshye zo kubinyuramo ariko mwebwe ubwanyu mubonako bibayobya kuko bidatanga ibyishimo n’umutuzo. Ijambo ry’Imana ryonyine niryo ritwereka inzira y’ukuri; ukwemera twahawe konyine niko kumurikira amayira yacu. Mwakire neza iyo mpano y’Imana mukesha umuryango muvukamo. Mwiyemeze gukurikira Imana ibahamagara muzi icyo mukora, mube abantu bakuru mu kwemera.
Ntimukizere abababwirako mudakeneye abandi kugira ngo mutegure ubuzima bwanyu. Ahubwo nimwifashishe ukwemera kw’abanyu, mwifashishe ukwemera kwa Kiliziya, mushimire Imana yabahaye uko kwemera!
3.Mukomezwe n’ukwemera
«Mushore imizi muri Kristu kandi mube ariwe mwishingikirizaho mukomejwe n’ukwemera» (Kol 2,7). Ibaruwa yavuyemo uyu murongo yanditswe na Mutagatifu Pawulo ashaka gutanga igisubizo cyari gikenewe n’abakristu bo mu mujyi wa Kolosi. Uwo muryango wari ubangamiwe n’imigenzereze yakuraga mu muco w’icyo gihe, imigenzereze yayobyaga abemera Ivanjili.Rubyiruko nkunda, imico y’iki gihe , hari byinshi ihuriraho n’umuco w’Abanyakolosi b’icyo gihe. Hari imigenzereze ishaka kwigizayo Imana mu buzima bw’abantu ku giti cyabo cyangwa muri rusange. Imigenzereze ishaka gutegura no gukora paradizo itagira Imana. Nyamara byaragaragaye ko isi itagira Imana ari «umuriro utazima» ugizwe n’ukwikunda, amacakubiri mu miryango, urwangano hagati y‘umuntu n’undi no hagati y’abantu benshi, kubura urukundo, ibyishimo n’ukwizera. Ahubwo aho abantu ku giti cyabo cyangwa muri rusange babaho biyereka Imana, bayishengerera mu kuri, kandi bumva ijwi ryayo haganza umuco w’urukundo. Buri wese akubahwa mu gaciro ke, hakaganza ugushyira hamwe n’ibyiza bigukomokaho. Hari na none abakristu batwarwa n’iyo migenzereze yigizayo Imana cyangwa bakigarurirwa n’abatemera Yezu Kristu. Abandi n’ubwo batayoboka iyo migenzereze baretse ukwemera kwabo kurakonja; byanze bikunze ibyo bigira ingaruka mbi ku myitwarire y’abantu.
Ku bavandimwe bigaruriwe n’ibyo bitekerezo binyuranije n’Ivanjili, Pawulo intumwa aributsa ubushobozi bwa Kristu wapfuye akazuka. Iryo yobera ni ryo ubuzima bwacu bushingiyeho rikaba n’izingiro ry’ukwemera kw’abakristu. Indi mitekerereze itazi iryo yobera irifata nk’ubusazi (1Kor 1,23) bigaragaza ko ifite aho igarukira mu gusubiza ibibazo bikomeye muntu adahwema kwibaza. Niyo mpamvu nanjye nk’umusimbura wa Petero Intumwa, nifuza kubakomeza mu kwemera ( Reba Lk 22,32). Twemere dukomeje ko Yezu yitanze ku musaraba ngo aduhe urukundo. Mu bubabare bwe yikoreye imibabaro yacu, yirengeye ibyaha byacu, aturonkera imbabazi atwunga n’Imana Data, tugira uburenganzira ku bugingo bw’iteka. Ni uko twabohowe icyari kitubangamiye gusumbya ibindi mu buzima bwacu: ubucakara bw‘icyaha. Bityo dushobora gukunda abantu bose kugera no kubanzi bacu no gusangiza urwo rukundo abakene gusumbya abandi n’abahuye n’ingorane bo mu bavandimwe bacu.
Rubyiruko nkunda, Umusaraba ukunda kudutera ubwoba, kuko usa nk’aho wigizayo ubuzima. Mu byukuri ibyo sibyo! Ahubwo umusaraba ni «Yego» y’Imana ibwira muntu; ukaba igisobanuro cy’urukundo rurenze n’isoko ivubuka ubuzima. Koko rero mu mutima wa Yezu wakingujwe icumu ku Musaraba havubutsemo ubwo buzima bw’Imana, buteganirijwe uwo ariwe wese wemera kurangamira Uwabambwe. Icyo nabasaba ni ukwakira Umusaraba wa Yezu, wo kimenyetso cy’urukundo rw’Imana; mukawakira nk’isoko y’ubuzima bushya. Nta mukiro wundi twabona, utari muri Kristu wapfuye akazuka! Ni we wenyine ushobora gukiza isi ikibi, hakaganza Ingoma y’ubutabera, y’amahoro n’urukundo turarikiye twese.
4.Kwemera Yezu tutamubona
Mu Ivanjili basobanura iby’ukwemera kwa Mutagatifu Tomasi Intumwa mu kwakira, iyobera ry’Umusaraba n’iry’Izuka rya Kristu.Tomasi ni umwe mu ntumwa cumi n’ebyiri. Yakurikiye Yezu, amwibonera n’amaso ye akiza abarwayi,akora n’ibitangaza. Yumvise amagambo ye. Imbere y’urupfu yumvise atakaye. Ku mugoroba wa Pasika Nyagasani yabonekeye abigishwa be, ariko Tomasi ntiyari ahari. Abwiwe ko Yezu ari muzima kandi ko yiyerekanye yagize ati «Nintabona mu biganza bye umwenge w’imisimari, kandi nintashyira urutoki rwanjye mu mwenge w’imisimari, n’ikiganza cyanjye mu rubavu rwe sinzemera! » (Yh 20,25)
Natwe twifuza gushobora kubona Yezu, gushobora kuvugana na We, kumva neza ko ahari. Ku bantu benshi kuri iki gihe, kugera kuri Yezu bisigaye bigoye. Tubona amashusho ya Yezu menshi akwirakwizwa,bakibwira ko ari aya gihanga kandi amwambura ubuhangage bwe, n’ubwema yihariye. Niyo mpamvu mu gihe cy‘imyaka myinshi nsesengura kandi nzirikana, nigizemo igitekerezo cyo kwerekana mu nyandiko uko nahuye na Yezu: kugira ngo ngerageze gufasha mu kubona no kumva Nyagasani, We Imana Data yatwigaragarijemo ngo tuyimenye.
Nuko rero nyuma y’iminsi umunani Yezu ubwe yongera kubonekera abigishwa , abwira Tomasi ati «Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi ahubwo ube umwemezi». (Yh 20,26-27). Natwe dushobora guhura na Yezu ku buryo bwumvikana, tukumva ibimenyetso by’ububabare bwe n’ikiganza cyacu, tukumva ibimenyetso by’urukundo rwe: mu Masakaramentu by’umwihariko aratwegera akatwiha.
Rubyiruko nkunda, twige «kubona» no «guhura» na Yezu mu Ukarisitiya aho ari akaba hafi yacu kugeza ubwo aba ikiribwa mu nzira yacu;mu Isakaramentu ry’Imbabazi aho Nyagasani atugaragariza impuhwe ze atubabarira. Mumenye kandi mukorere Yezu uri mu bakene, mu barwayi no mu bavandimwe bari mu ngorane kandi bakeneye gufashwa.
Mutangire kandi mwimenyereze umushyikirano bwite na Yezu Kristu, mu kwemera. Mumumenyere mu gusoma Ivanjili na Gatigisimu ya Kiliziya Gatolika. Mwinjire mu mushyikirano na We mu isengesho, mumugirire icyizere: ntazigera abatenguha! « Mbere na mbere ukwemera ni ubuyoboke bwite bw’umuntu ku Mana; kukaba na none kandi ku buryo bw’indatana, kwakira ku bushake ukuri kose Imana yaduhishuriye» (Gatigisimu ya Kiliziya Gatolika, 150). Nibwo muzagira ukwemera gushyitse, gukomeye, kudashingiye gusa ku marangamutima cyangwa ku byo mwibuka ku buryo budafututse mwigeze kwiga muri gatigisimu mukiri abana. Muzamenya Imana kandi mubeshweho nayo koko, nka Tomasi intumwa iyo agaragaza ukwemera afitiye Yezu yatura n’imbaraga ati «Nyagasani Mana yanjye! »
5.Dufashwe n’ukwemera kwa Kiliziya kugira ngo tube abahamya ba Yezu
Ako kanya Yezu aratangara ati «Wemejwe n’uko umbonye. Hahirwa abemera batabanje kwirebera»(Yh 20,28). Yatekerezaga Kiliziya yubakiye ku kwemera kw’abahamya babyiboneye aribo Intumwa.Tugasobanukirwa ko ukwemera kwacu bwite muri Kristu, gukomoka ku mushyikirano udasimburwa tugirana na We, kandi gufitanye isano n’ukwemera kwa Kiliziya: Ntituri abemera bitaruye , ahubwo ku bwa Batisimu tugize uwo muryango mugari, kandi ukwemera Kiliziya yamamaza niko guha ireme ukwemera kwacu bwite. Indangakwemera turirimba mu Misa yo ku cyumweru iturinda nyine kutayoba twemera Imana itari iyo Yezu yaduhishuriye: «Uwemera wese ni urugingo rw’uruhererekane rurerure rw’abemera. Sinshobora kwemera ntafashijwe n’ukwemera kw’abandi, kandi nanjye mu kwemera kwanjye nkagira uruhare mu gushyigikira ukwemera» (Gatigisimu ya Kiliziya Gatolika, 160). Tujye duhora dushimira Nyagasani waduhaye Kiliziya. Ituma dutera imbere mu kwemera kuduha ubuzima bw’ukuri nta bwoba. (Yh 20,31).
Mu mateka ya Kiliziya, abatagatifu n’abahowe Imana bavomye mu nsi y’Umusaraba wuje ikuzo wa Kristu, imbaraga zo kuba indahemuka ku Mana kugera ku kwitanga. Mu kwemera babonye imbaraga zo gutsinda intege nke zabo no kurenga imbogamizi zose. Kuko nk’uko Yohani intumwa abivuga «Ni nde utsinda isi atari uwemera ko Yezu ari Umwana w’Imana? » (1Yh5,5). Intsinzi ikomoka ku kwemera ni iy’urukundo. Abakristu benshi bakomeje guhamya imbaraga z’ukwemera zigaragariza mu rukundo: babaye abubatsi b’amahoro, baharanira ubutabera, baharanira kubaka isi ibereye umuntu, uko Imana iyishaka .
Bitanze mu nzego zinyuranye z’imibereho y’ abantu, mu bushobozi n’ubumenyi baharanira ku buryo bugaragara ibyiza bya bose. Urukundo rukomoka ku kwemera rwatumye baba abahamya ku buryo bufatika mu bikorwa no mu magambo: Kristu si uwo kwiharira, ni ubukungu buhenze tugomba gusangiza abandi. Mu gihe cy’ikusanyabukungu, nimube abahamya b’ukwizera kwa gikristu mu isi hose: hari benshi bakeneye uko kwizera! Imbere y’imva y’inshuti ye Lazaro, wari umaze iminsi ine apfuye , mbere y’uko amuzura, Yezu yabwiye Marita ati«Niwizera urabona ikuzo ry’Imana» (Yh 11,40). Namwe niba mwemera, mubaho muhamya ukwemera kwanyu mu buzima bwanyu bwa buri munsi, muzaba ibikoresho byo gutuma urundi rubyiruko nkamwe rwongera kubona icyerekezo n’ibyishimo byo kubaho bikomoka ku guhura naYezu.
6.Twerekeze i Madride mu Munsi Mpuzamahanga
Rubyiruko nkunda, nongeye kubatumira kuzaza mu Munsi Mpuzamahanga w’Urubyiruko i Madride. N’ibyishimo bimvuye ku mutima ndabategereje buri wese ku giti cye: Kristu arashaka kubakomeza mu kwemera muri Kiliziya. Guhitamo kwemera Kristu no kumukurikira ntibyoroshye. Bibangamirwa kenshi n’ubuhemu bwacu bwite. Bikabangamirwa kandi n’andi majwi menshi atwereka inzira zoroshye. Mwicika intege , nimushake ibibafasha mu muryango w’abakristu, muri Kiliziya! Muri uyu mwaka mwitegure mushimitse iryo huriro rya Madride hamwe n’abepiskopi , abasaseridoti , abashinzwe iyogezwabutumwa ry’urubyiruko mu madiyosezi, amaparuwasi, amatsinda n’imiryango. Iryo huriro rizaba ryiza bitewe ahanini n’uko muzaryitegura kuri roho, mu isengesho, mu kumvira hamwe Ijambo ry’Imana no gushyigikirana.
Rubyiruko nkunda, Kiliziya irabizeye! Ikeneye ukwemera kwanyu kuzima, urukundo rwanyu rubeshaho n’ishyaka ry’ukwizera kwanyu. Muzana amaraso mashya muri Kiliziya, muyisubiza itoto mukayiha imbaraga nshya . Ni yo mpamvu Iminsi Mpuzamahanga y’Urubyiruko ari ingabire kuri mwe no ku Muryango w’Imana. Kiliziya muri Espagne iritegurana ishyaka kubakira no gusangira namwe ibyishimo bikomoka ku kwemera. Ndashimira amadiyosezi, amaparuwasi, ahantu hakorerwa ingendo ntagatifu hihariye, imiryango y’abihayimana, amatsinda n’imiryango yitangira gutegura iryo huriro. Nta kabuza Nyagasani azabaha umugisha.
Bikira Mariya abaherekeze mu nzira y’imyiteguro! Igihe atumweho Malayika yakiranye ukwemera Ijambo ry’Imana. Yemerana ukwemera igikorwa Imana yuzurizaga muri we. Avuga ngo “Yego”; “Yego” ye yagizwe urukundo rukomeye rwatumye yiyegurira Imana wese. Nasabire buri wese muri mwe kugira ngo muri uwo Munsi Mpuzamahanga muzakure mu kwemera no mu rukundo! Mbijeje ko mbazirikana nk’umubyeyi mu isengesho kandi mbikuye ku mutima mbahaye umugisha.
Vatikani 6 Kanama 2010 , Ku munsi duhimbaza Yezu yihindura ukundi.
BENEDICTUS PP. XVI
Traduction CEPJ


text:
Imibiri 667 y’abazize Jenoside yakorewe Abatutsi mu 1994 yari icumbikiwe mu rwibutso rwa Janja n’urwa Mukinga mu Murenge wa Cyabingo, yashyinguwe mu cyubahiro mu rwibutso rwa Buranga mu Karere ka Gakenke kuri uyu wa kane tariki ya 15 kamena 2017.
Iyi mibiri yashyinguwe mu cyubahiro igera kuri 667 yakuwe mu nzibutso za Janja mu Murenge wa Janja na Mukinga ho muri Cyabingo kuko izi nzibutso zitaheshaga agaciro imibiri yari iziruhukiyemo, bityo ngo hakaba harafashwe umwanzuro wo kwimurira iyi mibiri muri uru rwibutso rw’Akarere rwa Buranga nk’uko byagarutsweho n’Umuyobozi w’Akarere ka Gakenke Bwana Nzamwita Deogratias mu ijambo rye aho yanashimye abacitse ku icumu kubera uruhare bakomeje kugira mu iterambere ry’Igihugu.
Bamwe mu barokoze Jenoside yakorewe Abatutsi i Janja na Cyabingo bishimiye kuba imibiri y’ababo ishyinguwe mu cyubahiro aho bemeza ko bumva baruhutse mu mitima yabo kandi imitima yabo irakeye.
Sahinkuye Tharcille, warokotse Jenoside yakorewe Abatutsi utuye mu Murenge wa Janja avuga ko bibanejeje cyane kuba imibiri yabavandimwe babo ishyinguwe mu cyubahiro kuko aho bari bari urwibutso rwari rubi cyane.
Kabare Nzabanta Ange Robert ukomoka mu Murenge wa Mugunga we avuga ko igikorwa cyo gushyingura abavandimwe babo mu cyubahiro kibanejeje kubera ko abavandimwe babo aho bari bashyinguwe hatari habanejeje.
Butera Kizito, warokokeye mu cyahoze ari Gatonde akaba ahagarariye imiryango y’ababuze ababo bashyinguwe mu rwibutso rwa Buranga ati“ Ubu biduhaye icyubahiro, biduhaye agaciro, biduhaye kwiyubaka kuba abantu bacu bahawe agaciro”.
Uhagarariye IBUKA mu Karere ka Gakenke Bwana Nsengimana Alfred yashimye ubuyobozi bw’Aka Karere avuga ko budahwema kubaba hafi muri byose ndetse anashima ku bwuru rwibutso ruhesha ikuzo abaruruhukiyemo.
Yagarutse ku nzibutso za Janja na Mukinga asaba ko n’ubwo zitakirimo imibiri hakomeza kubungwabungwa ku buryo abakiri bato n’abazavuka bazahigira amateka.
Yasabye kandi ko ku rwibutso rw’Akarere ruherereye Buranga hashyirwa umukozi uhoraho akajya asobanurira abahagenderera amateka yaho yaba mbere ya Jenoside ,mu gihe cyayo ndetse na nyuma yaho.
Umuyobozi wa komisiyo y’Igihugu yo kurwanya Jenoside (CNLG) Dr. Jean Damascene Bizimana yihanganishije imiryango y’ababuze ababo muri Jenoside avuga ko kuba bararokotse ari ukugira ngo bakomeze bubake Igihugu.
Yagize kandi ibintu bibiri by’ingenzi asaba abari aho:Icya mbere ngo abantu ni ngombwa ko bamenya amateka mabi yaranze Igihugu kuko ngo bifasha kutazayasubiramo.
Icya kabiri ngo abatuye Gakenke bakwiye kumenya ni ukuntu ingengabitekerezo ya Jenoside yagiye ikwirakwizwa ngo bityo buri hantu hakaba hakwiye kujya hagira umwihariko ngo bitewe n’amateka n’imiterere yaho.
Hon.Senateri akaba yari Umushyitsi mukuru muri uyu muhango yavuze ko abarokotse Jenoside kuba barabuze abavandimwe batabuze Igihugu nk’uko byavuzwe na Nyakubahwa Perezida wa Repubulika y’u Rwanda Paul Kagame ubwo yatangizaga icyumweru cyo kwibuka ku nshuro ya 23.
Yasabye urubyiruko kwigira ku ntwali z’u Rwanda maze nabo bagahora baharanira gukora iby’ubutwari.
Yanashimiye by’umwihariko Akarere ka Gakenke kubera urwibutso rugezweho bubatse avuga ko bigaragaza agaciro baha izi nzirakarengane, akomeza avuga ko aho Gakenke igeze uyu munsi ari heza ugereranije n’aho yari iri mu minsi ishize; asaba abanyagakenke gukira bareka ingengabitekerezo banatanga amakuru y’ahantu haba hakiri imibiri idashyinguwe mu cyubahiro nayo igashyingurwa mu rwibutso rwa Buranga.
Urwibutso rwa Buranga rushinguwemo imibiri 1570 y’abazize Jenoside yakorewe Abatutsi 1994.
Gikwerere Patrick


text:
Rutsiro: Meya mushya yakirijwe imihigo yananiranye agomba kwibandaho
Ayinkamiye Emerence Umuyobozi mushya w’akarere ka Rutsiro mu ihererekanya bubasha yeretswe imihigo yananiranye igomba kwibandwaho mu gihe gisigaye ngo imihigo imurikwe.
Mu muhango w’ihererekanya bubasha wabaye ku wa 29 gashyantare 2016 umunyamabanga nshingwabikorwa w’akarere wari umaze iminsi ayoboye akarere by’agateganyo Niyonzima Tharcisse avuga ko yeretse umuyobozi w’akarere aho imihigo igeze aho hari igeze kure ariko anamubwira ko hari imihigo yadindiye igomba kwibandwaho.
Niyonzima yagize ati” twamweretse aho tugejeje imihigo imwe iragenda neza ariko twanamweretse n’indi yasigaye inyuma igomba kwibandwaho mu mezi 3 asigaye aho nk’amashyiga ya Biogaz atarubakwa ku kigero cyari kitezwe kuko ahenshi yasenyutse andi akaba atarubakwa,Amazi meza akiri ku kigero gito n’amashanyarazi atarakwirakwizwa mu karere hose ndetse n’ibiraro byo ku mihanda bigomba kubakwa”.
Ayinkamiye kuri iki kibazo cy’imihigo ngo yiteguye kugikemura aho agira ati” nk’mugore wa mbere uyoboye akarere ngomba no gukora amateka turifuza guhindura amateka imyanya ya nyuma ntayo dushaka ahubwo dukeneye imyanya y’imbere yaba muri uyu mwaka n’ubwo tutawutangiranye ndetse no muyindi izaza igihe cy’imyanya mibi cyararangiye”
Umuyobozi w’akarere avuga ko ibi bizagerwah ku bufatanye n’abakozi aho yatanze urugero agira ati” abakozi iyo bakora nk’abikorera byose birashoboka kuko nkiri umukozi mu karere twari dufite intego hamwe na meya wacu yo gukora nk’abikorera kandi byatangaga umusaruro”
Matabaro Bernard Perezida w’inama njyanama nawe n’ubwo ari mushya ariko yemezako ku bufatanye bw’ubuyobozi bw’akarere n’inama nyanama imihigo ishoboka kuko ngo nk’abajyanama bihaye intego yo kuzajya bamanuka bakegera abaturage bakumva ibyifuzo byabo bakabishyikiriz komite nyobozi nayo ikabishyira mu bikorwa.
Komite nyobozi yatowe mu karere ka Rutsiro kuwa 26 Gashyantare 2016 ni umuyobozi w’akarere Ayinkamiye Emerence,Gakuru Innocet yatorewe kuba umuyobozi w’akarere wungirije ushinzwe ubukungu ndetse na Butasi Jean Herman watorewe kuba umuyobozi w’akarere wungirije ushinzwe imibereho myiza.


text:
Bamwe mu baturage bo mu midugudu itandukanye yo mu karere ka Kayonza baravuga ko kuba abayobozi b’imidugudu batagira aho bakorera hazwi bituma serivisi zimwe na zimwe zitangirwa ku rwego rw’umudugudu zidindira.
Ibi aba baturage babishingira ku kuba umuturage ushaka umukuru w’umudugudu amusanga mu rugo iwe cyangwa se ahandi hantu akaba riho ahererwa serivise bitewe n’aho yagiye bityo bagasaba ko abakuru b’imidugudu bakwiye ahantu hazwi babarizwa.
Bamwe mu bayobozi b’imidugudu baravuga ko basanzwe bakora akazi kabo mu bwitange ariko ngo babonye aho babarizwa abaturage bakahabasanga byabafasha kunoza serivisi batanga.
Umuyobozi wungirije w’akarere ka Kayonza ushinzwe imibereho myiza y’abaturage bwana HARELIMANA Jean Damascene yabwiye TV/Radio one ko ku bufatanye n’abaturage hari gahunda iriho yo kubaka ibiro by’imidugudu mu rwego rwo koroshya imitangire ya serivise
Ku bijyanye no kuba hari bamwe mu bakuru b’imidugudu batangira serivise ahadakwiye nko mu kabari n’ahandi uyu muyobozi avuga ko bene abo ari abo kugawa kuko ngo uwaba abikora yaba ari gutakaza indangagaciro z’umuyobozi
Nubwo benshi mu bakuru b’imidugudu batagira ibiro bakoreramo bikaba bishobora kuba intandaro yo kudatanga serivise inoze ngo hari ubwo abaturage bagerageza guhuriza hamwe imbaraga maze bakiyubakira ibiro by’umudugudu ibi ngo bakabikora mu rwego rwo kwishakamo ibisubizo.


text:
Rusizi: Abatuye ku kirwa cya Nkombo n’ubwo ari mu Rwanda bamenya ikinyarwanda ari uko batangiye amashuri abanza
Abana bo ku Kirwa cya Nkombo kubera ko mu miryango bavukiramo basanga havugwa ururimi rwitwa amahavu akaba ari rwo bakura bavuga. Abantu bakuru bamaze kumenya ikinyarwanda bavuga ko akenshi umwana wo ku kirwa cya Nkombo atangira kuvuga ikinyarwanda agejeje imyaka nibura itandatu, irindwi cyangwa umunani.
Umugabo witwa Jean Nepomscene Hategekimana w’imyaka 25 y’amavuko avuga ko yamenye ikinyarwanda ari uko agiye mu ishuri agatangira kukivuga neza agejeje imyaka umunani.
Hategekimana agira ati: “Nta Kinyarwanda nari nzi ndi umwana muto kuko nakimenye ari uko ngiye ku ishuri abarimu bakakitwigisha.Natangiye kugerageza ku kivuga ngejeje imyaka umunani y’amavuko mbere nivugiraga ururimi rw’amahavu rukoreshwa hano ku kirwa cya Nkombo.â€
Bamwe mu batuye ku kirwa cya Nkombo batagize amahirwa yo kwiga bavuga k obo bamenya ikinyarwanda bakerewe ugereranije n’abagira amahirwe yo kugana ishuri.Umwe mu batarakandagije ikirenge mu ishuri witwa Nyiragasigwa Therese w’imyaka 30 y’amavuko avuga ko yamenye ikinyarwanda ari uko agejeje mu myaka 10 y’amavuko.
Nyiragasigwa avuga ati: “Njyewe sinahise menya ikinyarwanda kuko ntabashije kwiga.Nakimenye nyuma mfite imyaka itari munsi y’icumi y’amavuko.Abandi bakimenya batangiye kwiga mu mashuri abanza.â€
Nkuko Nyiragasigwa akomeza abivuga ku kirwa cya Nkombo hari abantu bakuru bumva ikinyarwanda ariko ugasanga batabasha kuba basubiza mu Kinyarwanda.Nyiragasigwa ati: “Hano na njye sinavuga ikinyarwanda ngo mare amasaha menshi aricyo mvuga gusa.Abantu benshi baracyumva ariko kukivuga bikabagora.â€
Kubera kumenyera kuvuga ururimi rw’amahavu iyo abana bo ku kirwa cya Nkombo batangiye ishuri birabagora kumvikana n’abarimu nkuko umuyobozi w’ikigo cy’amashuri abanza cya Nkombo Nyiranzeyimana Dacille abivuga.
Agira ati: “Abana bo ku kirwa cya Nkombo iyo batangiye ishuri mu myaka ya mbere nk’uwa mbere,uwa kabiri n’uwa gatatu usanga bibagora kumva amasomo mu rurimi rw’ikinyarwanda kuko ikinyarwanda kiba ari ururimi rushya kuri bo.Nta mwarimu wigisha muri iyo myaka atazi amahavu kuko atabasha kumvikana n’abo bana.â€
Mu mwaka wa 2009 mu bushakashatsi bwakozwe n’urwego rw’igihugu rureba uko abanyarwanda bakoresha indimi rwasanze mu Rwanda ururimi rw’ikinyarwanda ruvugwa n’abantu bagera kuri 98.82% by’abanyarwanda naho.
Indimi shami nazo ubwo bushakashatsi bukaba bwarasanze hari abanyarwanda bazivuga.Nk’ururimi rw’amahavu ubushakshatsi bwasanze ruvugwa n’abanyarwanda bangana na 0.48% kimwe n’urundi rurimi shami rwitwa urukiga narwo ruvugwa n’abanyarwanda bangana na 0.48%.


text:
Ubushakashatsi bumaze kugaragaza ko umubyeyi w'umugabo unywa itabi aba yongerera uwo azabyara ibyago byo kurwara kanseri yo mu maraso (leucemie).
Byagaragajwe ko umwana uturuka ku mupapa unywa intore 15 ku munsi (n'Impala ariko, cyangwa irindi tabi ryose ) aba afite ibyago bingana na 35 % byo kuvukana kiriya kibazo kurusha umwana ukomoka ku babyeyi badatumura agatabi.
Nikotini n'umwotsi w'itabi byaba bitera impinduka mu turemangingo fatizo (ADN) tw'intanga ngabo, zigahingura imiterere ku buryo ziba zidafite amakuru ahagije yo kuzavamo umuntu muzima. Abanywi baryo bamenye ko baba batiteza ibyago bonyine nk'uko bakunda kwihagararaho bavuga, ahubwo ko n'urubyaro rwabo rubigenderamo.
Niba ushaka kumenya byinshi kuri ubu bushakashatsi, shakisha: Milne E, Greenop KR, Scott RJ, Bailey HD, Attia J, Dalla-Pozza L, Parental Prenatal Smoking and Risk of Childhood Acute Lymphoblastic Leukemia. Am J Epidemiol.2011 Dec 5. cyangwa usure uru rubuga
Reba Video
Umugabo unywa itabi aba ateza ibibazo uwo azabyara
Ubushakashatsi bumaze kugaragaza ko umubyeyi w'umugabo unywa itabi aba yongerera uwo azabyara ibyago byo kurwara kanseri yo mu maraso (leucemie).
at 3:12:00 AM
Labels: abagabo, abagore, abana, imyororokere, ubuzima


text:
UMUNARA W’UMURINZI—WO KWIGWA Nzeri 2015
Iyi gazeti irimo ibice bizigwa kuva ku itariki ya 26 ukwakira kugeza ku ya 29 Ugushyingo 2015.
Ese uritoza kugera ku gihagararo cya Kristo?
Uko igihe tumaze dukorera Yehova cyaba kingana kose, dushobora gukomeza gukura mu buryo bw’umwuka.
Ese umutimanama wawe uriringirwa?
Reba uko wagufasha gufata imyanzuro myiza mu birebana no kwivuza, imyidagaduro no mu murimo wo kubwiriza.
“Muhagarare mushikamye mu kwizera”
Ni irihe somo tuvana ku byabaye kuri Petero igihe yagendaga hejuru y’amazi?
Yehova atugaragariza urukundo ate?
Ese kwemera ko Yehova agukunda birakugora?
Twagaragaza dute ko dukunda Yehova?
Bikubiyemo ibirenze amarangamutima.
INKURU IVUGA IBYABAYE MU MIBEREHO
Imigisha Yehova yampaye yatumye ubuzima bwanjye burushaho kuba bwiza
Isomere inkuru ivuga imibereho ya Melita Jaracz, wamaze imyaka isaga 50 mu murimo w’igihe cyose ari kumwe n’umugabo we, Ted Jaracz wo mu Nteko Nyobozi.


text:
“Ni abagore buri wese yabasha mu bijyanye n’inkwano kandi ni beza. Ikindi ntacyo bibatwaye kuba abagore b’umugabo ufite abandi barenze umwe”.
Abagabo batuye mu gace ka Luwero muri Uganda bishimiye amahirwe yabasekeye yo kubona abagore ku giciro kiri hasi ugereranije n’ahandi.
Ushinzwe gushaka aba bagore no kubashyikiriza abagabo witwa Bamunanika arimo guhuza abagabo n’abagore ku giciro kidakanganye, buri wese yakwigondera.
Umugabo wifuza umugore cyangwa abagore benshi, arimo arariha Amashilingi ya Uganda hagati y’ibihumbi 20 na 50 maze mu cyumweru kimwe gusa akaba amushyikirijwe.
Kugeza ubu, abagabo icumi bo muri aka gace ka Luwero bamaze gushyikirizwa abagore kuri icyo giciro mu gihe cy’umwaka kandi benshi muri aba bagore ngo bakomoka mu gace ka Busoga nkuko ikinyamakuru the New Vision kibitangaza.
Umwe mu bamotari watwaye umunyamakuru muri ako gace yamutangarije ati “ aba bagore ni beza kandi buri wese ufite amikoro make yamubona. Ikindi cyiza cyabo ni uko ntacyo bibatwaye kuba umugabo basanze asanganywe abandi bagore barenze umwe. Urumva njye narabyumvise maze njyayo, ngaragaza ko nkeneye umugore. Ubwo naje kuhahurira n’ushinzwe kubashaka maze ambwira ibyo nsabwa kugirango mu cyumweru kimwe abe angezeho. Yambwiye ko nsabwa kwishyura tike iva I Busoga kugera iwanjye gusa.”
Yakomeje abwira umunyamakuru ko hari n’igihe uwo ushinzwe kubashaka akubwira kuzajya kumufata iwe, ati “ Cyangwa se wajya kumufata iwanjye kandi nanjye nkeneye kumenya iwawe ntazayoba. Kugirango umugore akugereho bigusaba atarenze Amashilingi ibihumbi 50″.
Uyu mugabo ushinzwe gushakira abagabo/abagore asanzwe akanika amagare muri Bamunanika. Ati ” Tumaze kwemeranya, amaze no kumenya iwanjye, yanyijeje ko nta kibazo nzagirana n’umugore ukomoka mu Basoga kuko ari abakozi cyane”.
Ikiganiro cyarakomeje ati “ Urumva n’abakurambere bacu ni hano I Busoga bashakiraga abagore kandi nanjye mfite babiri bakomoka hano, kandi kubashyingirwa ntibyantwaye n’amashilingi ibihumbi 100 kandi tubanye neza mu mahoro. Ngaho mbwira indeshyo y’umugore wifuza, ibiro apima n’isura ushaka maze mugushakire”.
Igihe yambazaga ibyo byose nifuza ku mugore nshaka, yabyandikaga ku gapapuro nyuma yaje kunsaba indangamuntu yanjye kugirango yandike imyirondoro yanjye. Yagize ati “ Reba hano, nawe ubizi neza ko kurongora muri iki gihe bitoroshye kandi no gutana nabyo bireze aho abantu basigaye bakorana ubukwe, umwaka umwe gusa bagatandukana. Erega abagore benshi ntibagishaka guhinga, bakeneye imirimo mu mugi kugirango base neza, batanduza inzara zabo, ikindi bakunda ibintu ariko Umusogakazi we uretse no kudasaba byinshi, ni n’abakozi kandi bagira umutima. Urumva umugore wawe azaba atazwi mu gace utuyemo kuko ni kure y’iwabo. Abavandimwe be bakaguteje ibibazo bamusura buri munsi ntibazigera bagera iwawe kuko ni kure cyane. Uri umunyamigisha ahubwo. Ngiye kugushakira Umusogakazi rero kandi nizeye ko nyuma uzanshimira”.
Nyuma umumotari yaje kujyana umunyamakuru ku mugabo wahawe abagore babiri muri ubu buryo.
Mu kiganiro n’uyu mugabo, yabwiye umunyamakuru ati “ Barishimye. Nta kintu na kimwe bitotombera. Bahora baseka iyo bagiye kuvoma, ku isoko n’igihe bagiye gusenga. Abenshi mu bagore batuzanira baba bafite imyaka irenga 30 kandi baba baratandukanye n’abagabo babo kubera impamvu zitandukanye”.
Uyu munyamakuru avuga ko yabwiwe ko umwe muri bo yazanye abana babiri. Abandi ngo iyo bagiye gusanga abagabo bashya basiga abana iwabo i Busogo. Aba bagabo batangaje ko kurera abana b’abandi nta kibazo babigiramo kuko nta munani baba bemerewe guhabwa ku mitungo yabo.
Umwe mu bagore utarashatse muri ubu buryo yabwiye umunyamakuru ati “ Abagabo b’iki gihe ntibacyihangana. “ Urumva kera warambagizaga umukobwa akakubwira ati Oya, ibi ntiyabivugaga ashaka kukwereka ko yanze ahubwo kugirango nibura adaseba ko yahise yemera ako kanya bagihura ariko ubu urabibwira umugabo agahita yikubita akagenda ntazagaruke. Ariko mu byukuri uwo muco wo kuvuga Oya wari mwiza cyane kuko bwabaga ari ubwa mbere uhuye nawe. Ubu rero abakobwa batinya kubura abagabo kuko bazi neza yuko uvuze Oya, umugabo yajya kwishakira Umusogakazi utagorana.


text:
Sinumva impamvu ngomba gutegura umugore wanjye! Tumaze imyaka umunani tubana. Kuba ntamutegura ntibyatubujije kubyara abana babiri. Njye rwose numva ari uguta umwanjya kuko umugore abereyeho kunezeza umugabo we, ni inshingano ze.
Njye rwose ntababeshye ndataha muvuye ku kazi, nkanyura mu kabari amasaha abiri cyagwa atatu naramara kumva nshize icyaka ngataha. Si ndi umusinzi kuko nta na rimwe nta ubwenge cyangwa ngo ndandabirane. Iyo ngeze mu rugo rero nsaga umugore wanjye yambikiye amafurunguro, nkarya akenshi aranantegereza ngo dusangire cyeretse iyo byabaye ngombwa ko asangira n’abana. Ngera imuhira akenshi abana baryamye.
Iyo maze kurya rero, tujya mu cyumba, iyo agize amahirwe wenda musoma isongonda rimwe cyangwa abiri ku munwa, ashiduka namugeze mu mbere. Atinzwa no kwiyambura gusa, nako hari n’igihe ntatuma yiyambura nkaba namaze kwiyakira. Ubwo nduhuka ari uko ndangije, ngahita mpidukira ngasinzira, nongera gukanguka mu gitondo nabwo merewe nabi ngahita nongera kwihaza mu ijoro ry’urukundo mbere y’uko ricya.
Ubwo se ikindi aba yifuza n’iki? kuba ubugabo bwanjye bumugera imbere bugahagarara ni uko mba mwifuza byakagombye kumwereka ko mukunda tutarinze guta umwanya ngo ndamutegura. Ndamukunda arabizi singombwa ko mbimwereka mu bundi buryo. Kuba yaranshatse birahagije agomba kwemera uko nteye.
Gutegurana ni ingenzi cyane mu mibanire y’umugabo n’umugore. Niyo bitaba birebire cyane, ariko nibura ukamuha ako gaciro, ntumufate nk’itungo cyangwa igikoresho, akarushaho kuryoherwa n’icyo gikorwa kitagira uko gusa cy’ijoro ry’urukundo.
Muri macye wikwibeshya wibwira ko gutegura umugore ari we ubyungukiramo gusa, kuko uko umutegura nawe aba agutegira maze mwese mukanyurwa. Burya hari icyo utazi! Hari byinshi wacikanywe nyamara kandi ubifitiye uburenganzira. Uburyohe bw’ijoro ry’urukundo si ukwinjiza ubugabo bwawe mu iriba ryagufukuriwe ry’umugore wawe gusa. Kuko iyo wihutira gusura mu mbere gusa ni nkaho uba uriye 2o% naho 80% bisigaye kandi ari intungamubiri zikomeye ntumenye ibyo ari byo.
Umugore wawe yari yagusoma akongorera mu gutwi ngo ahuhemo buhoro buhoro ngo wumve uwo munyenga? yari yagusoma akonka buhoro buhoro utwo tubere twa kigabo ngo wumve uburyo ubwenge butakara ukifuza ko atazigera ahagarara? yari yagusoma se..., nako reka turebe ibyo wakagombye gukorera umugore wawe n’akamaro kabyo ibindi tuzabigarukaho vuba.
Umugore wateguwe neza, agakorakorwa umubiri wose, uwutemberezaho intoki zawe buhoro buhoro cyane, akamusoma impande zose ntaho usize ari nako umubwira utugambo twiza twose, mu mbere he ujya kuhagera hatose ari nako hiteguye kuhakira. Uburyohe usanzwe uahabona buba bwikubye inshuro igihumbi kuko umubiri uba wamaze kwakira icyo gikorwa kigiye kuba kandi ucyifuza. Mu mbere haba hatemba umunyenga utagabanyije. Niba ugira ngo ndakubenshya uzagerageze urebe.
Urukundo no ku kubaha biriyongera mu muryango. Nawe ubwawe nk’umugabo icyubahiro cyawe n’ibyishimo bitagabanyije biragusanga. Wicikanwa n’ibyo byiza nyamara bikurara iruhande ntubimenye kuko ubica impande umunsi ku munsi. Soroma urwo rubuto ruhiye kuko nta wundi rwagenewe atari wowe wenyine.
Ikibazo cyose waba ufite cyangwa se igitekerezo, wakitwohrereza ubinyujije kuri wateta.com ahanditse "Baza Kubana".
Mugire ibihe byiza.


text:
1. Kuremwa mu ishusho y’Imana
Itangiriro 1:26-27 : Imana iravuga iti : tureme umuntu agire ishusho yacu ase natwe, batware amafi yo mu Nyanja, n’inyoni n’ibisiga byo mu kirere, n’amatungo n’isi yose, n’igikururuka hasi cyose. Imana irema umuntu ngo agire ishusho yayo afite ishusho y’imana niko yamuremye. Umugabo n’umugore niko yabaremye.”
Ibi byanditswe byerekana ko abantu baremwe mu ishusho y’Imana. Rero Bibiliya ntago yerekana ko batandukanye , uko Adamu yari afite ishusho y’Imana niko na Eva yari afite iyo shusho. Ibi rero ni icyerekana neza ko uburinganire bw’umugabo n’umugore bwari buri mu kuremwa kw’abantu bafite ishusho y’Imana.
2. Inshingano
Ku itangiriro 1 : 28 : Imana ibaha umugisha, irababwira iti, Mwororoke, mugwire, mwuzure isi, mwimenyereze ibiyirimo, mutware amafi yo mu Nyanja, n’inyoni n’ibisiga , byo mu kirere, n’ibintu byose bifite ubugingo byigenza ku isi.
Imana yababwiye bombi, ibaha inshingano eshanu : 1. Mwororoke, 2. Mugwire, 3.Mwuzure 4. Mwimenyereze isi.5. Mutware ibyaremwe byose
Aha herekana neza ko bahawe inshingano zimwe. Usibye kuba nta gutandukanya imirimo ya buri umwe, nta nubwo herekana kuba umwe asumba undi mu mikorere ahubwo byerekana gukorana (Partnership) mu kuringanira k’umugore n’umugabo.
By’umwihariko byerekana neza ko Adamu na Eva bose bari bafite inshingano yo Gutwara isi, inshingano yerekana ubuyobozi kurenza izindi.
Bose rero bari bahawe ubushobozi bwo gukora nk’abungirije Imana ku byaremwe byose.
Banganyaga agaciro ko kuremwa n’Imana bikanatuma banganya ubuyobozi ku biremwa by’Imana. Umurimo wa Eva rero ntago wari ugarukiye ku by’urugo gusa ahubwo wageraga ku bushobozi bwo kuyobora byaremwe byose.
Byavuye mu nyigisho zitwa"The blue print of the creation of male and female gende" za Past Christine Gatabazi,


text:
11 UGUSHYINGO 2014
U BUHINDI
Hashize imyaka 30 Urukiko rw’Ikirenga rw’u Buhindi rufashe umwanzuro utazibagirana
Ku itariki ya 8 Nyakanga 1985, nk’uko bisanzwe abana batatu bagiye ku ishuri ryo mu mugi muto wa Kerala uherereye mu majyepfo y’uburengerazuba bw’u Buhindi. Ariko kuri uwo munsi, umuyobozi w’icyo kigo yategetse ko indirimbo yubahiriza igihugu (Jana Gana Mana) iririmbwa mu ishuri. Abanyeshuri bose bategetswe guhaguruka bakaririmba iyo ndirimbo. Icyakora Bijoe wari ufite imyaka 15 na bashiki be, Binu Mol (wari ufite imyaka 13) na Bindu (wari ufite imyaka 10) ntibumviye iryo tegeko. Kubera ko bari Abahamya ba Yehova, umutimanama wabo ntiwabemereraga kuririmba iyo ndirimbo kuko bumvaga ko kuyiririmba byaba ari nko gusenga kandi bikaba ari uguhemukira Imana yabo Yehova.
Papa w’abo bana , V. J. Emmanuel, yavuganye n’umuyobozi w’icyo kigo hamwe n’abandi barimu, maze bose bemeranya ko abo bana bakomeza kwiga batiriwe bakurikiza iryo tegeko. Icyakora hari umukozi w’iryo shuri wumvise ibyo bavuganye maze arabarega. Icyo kibazo cyaje kugera kuri umwe mu bagize Inteko ishinga amategeko maze akigeza ku Nteko kuko yumvaga imyifatire y’abo bana igaragaramo kudakunda igihugu. Nyuma yaho gato, umugenzuzi w’amashuri yategetse umuyobozi w’iryo shuri kwirukana abo bana keretse gusa bemeye kuririmba indirimbo yubahiriza igihugu. Emmanuel yagerageje kuvugana n’abayobozi b’icyo kigo kugira ngo abana basubire mu ishuri, ariko biba iby’ubusa. Yagejeje icyo kibazo mu Rukiko Rukuru rwo muri Leta ya Kerala. Urwo rukiko rwavuze ko atsinzwe, ariko ajuririra Urukiko rw’Ikirenga rw’u Buhindi.
Urukiko rw’Ikirenga rwashyigikiye uburenganzira bushingiye ku Itegeko Nshinga
Ku itariki ya 11 Kanama 1986, mu rubanza Bijoe Emmanuel yaburanagamo na Leta ya Kerala, Urukiko rw’Ikirenga rwasheshe umwanzuro w’Urukiko Rukuru. Urwo rukiko rwavuze ko kwirukana abo bana bitewe n’uko “bakurikiza imyizerere yabo,” binyuranye n’Itegeko Nshinga ry’u Buhindi. Umucamanza O. Chinnappa Reddy yagize ati “nta tegeko ririho . . . rihatira umuntu kuririmba.” Urukiko rwavuze ko kuba umuntu afite uburenganzira bwo kuvuga icyo atekereza, binavuze ko afite uburenganzira bwo guceceka kandi ko guhagarara mu gihe cyo kuririmba indirimbo yubahiriza igihugu, bigaragaza ko aba ayubashye. Urukiko rwategetse abayobozi b’iryo shuri gusubiza abana mu ishuri.
Umucamanza Reddy yaravuze ati “[Abahamya ba Yehova] ntibaririmba indirimbo yubahiriza igihugu aho baba bari hose, yaba iy’u Buhindi (Jana Gana Mana), yaba iy’u Bwongereza (God save the Queen), yaba iya Leta Zunze Ubumwe za Amerika (The Star-Spangled Banner) n’izindi. . . . Ikintu cyonyine gituma bataririmba iyo ndirimbo ni ukubera imyizerere yabo no kuba idini ryabo ritabemerera kugira ikindi kintu basenga uretse Yehova Imana yabo.”
Hafashwe umwanzuro ushyigikira uburenganzira umuntu afite mu by’idini
Imyanzuro yafashwe mu rubanza Bijoe Emmanuel yaburanagamo na Leta ya Kerala irashishikaje cyane kuko ishimangira ko nta muntu itegeko rihatira gukora ikintu kinyuranyije n’imyizerere ye n’umutimanama we. Urwo rukiko rwemeye ko uburenganzira bw’ibanze bujyana no kubahiriza amategeko arebana n’umutekano wa rubanda, umuco n’ubuzima. Icyakora, rwagabanyije ububasha iyo Leta yari ifite bwo kugira ibyo ibuza abaturage bayo uko yishakiye no mu buryo budakwiriye. Umwanzuro wagiraga uti “guhatira buri munyeshuri kuririmba indirimbo yubahiriza igihugu atabishaka, umutimanama we utabimwemerera . . . byaba binyuranyije n’uburenganzira ahabwa n’ingingo ya 19(1)(a) n’iya 25(1) [zo mu Itegeko Nshinga ry’u Buhindi].”
Nanone uwo mwanzuro uha ba nyamuke uburenganzira bushingiye ku Itegeko Nshinga. Urwo rukiko rwakomeje rugira ruti “igihugu kigendera kuri demokarasi nyayo ni cya kindi na ba nyamuke bibona mu Itegeko Nshinga ryacyo.” Umucamanza Reddy yaravuze ati “ibitekerezo by’umuntu ku giti cye cyangwa uko yitwara mu bintu, nta cyo bivuze. Iyo umuntu yemera ibintu abikuye ku mutima kandi akayoborwa n’umutimanama we, aba akwiriye kurengerwa n’ingingo ya 25 [yo mu Itegeko Nshinga].”
Akamaro uwo mwanzuro uzagirira abantu muri rusange
Urubanza Bijoe Emmanuel yaburanagamo na Leta ya Kerala rwaravuzwe cyane mu itangazamakuru kandi rugibwaho impaka mu Nteko ishinga amategeko. Umwanzuro w’urwo rubanza washyizwe mu gitabo abiga amategeko bakoresha iyo biga Itegeko Nshinga. Na n’ubu ujya ugarukwaho mu bitabo bivuga ibirebana n’amategeko hamwe no mu binyamakuru kuko wamenyekanye cyane nk’ishingiro ry’ubworoherane mu Buhindi. Uwo mwanzuro wagize uruhare rukomeye mu guharanira ubwisanzure bw’amadini mu gihugu cyemera ko abantu bagira ibitekerezo bitandukanye. Uwo mwanzuro uha abantu bo mu Buhindi uburenganzira bwo kuvuga icyo batekereza, cyane cyane nko mu gihe hagize ushaka kububavutsa.
Kubahiriza uburenganzira butangwa n’Itegeko Nshinga bifitiye abantu bose akamaro
Mu gihe umwanzuro w’urubanza wari utarafatwa, umuryango wa Emmanuel wari waragizwe urw’amenyo, abategetsi bakawotsa igitutu, hari n’ubwo abawugize bakangishwaga kwicwa; icyakora bashimishwa no kuba barakomeje gushikama ku myizerere yabo yo mu rwego rw’idini. Umwe mu bakobwa bo muri uwo muryango witwa Bindu, washatse kandi akaba afite umwana, yagize ati “natunguwe no guhura n’umwavoka wambwiye ko yize urubanza rwanjye igihe yari akiri ku ishuri. Yambwiye ko ashimira Abahamya ba Yehova ku bw’urwo rugamba barwanye baharanira uburenganzira bw’ikiremwamuntu.”
V. J. Emmanuel yagize ati “mperutse guhura na K. T. Thomas, wahoze ari umucamanza mu Rukiko rw’Ikirenga, ubu uri mu kiruhuko cy’iza bukuru. Igihe namubwiraga ko ari jye se wa ba bana batatu bavugwa muri rwa rubanza rw’indirimbo yubahiriza igihugu, yaranshimiye cyane. Yambwiye ko igihe cyose abonye uburyo bwo kugeza ikiganiro ku banyamategeko, avuga ibirebana n’urwo rubanza rw’indirimbo yubahiriza igihugu, kuko yumva umwanzuro wafashwe icyo gihe ari insinzi ishyigikira uburenganzira bw’ikiremwamuntu.”
Ubu hashize imyaka igera kuri 30, urubanza Bijoe Emmanuel yaburanagamo na Leta ya Kerala rubaye; ariko na n’ubu umwanzuro wafashwe ukomeje kuba ibuye ry’ifatizo mu gushyigikira uburenganzira bwo kuvuga icyo umuntu atekereza, mu Buhindi. Abahamya ba Yehova bashimishwa no kuba baragize uruhare mu guharanira uburenganzira bushingiye ku Itegeko Nshinga bw’abaturage bose b’u Buhindi.
“Imigenzo yacu isaba koroherana; filozofiya zacu zigisha koroherana; Itegeko Nshinga ryacu ririmo koroherana; nimucyo tubiharanire.”—Umucamanza O. Chinnappa Reddy


text:
“Mugume mu rukundo rw’Imana”
Iki gitabo kizagufasha gushyira mu bikorwa amahame yo muri Bibiliya mu buzima bwawe bityo gitume uguma mu rukundo rw’Imana.
Ibaruwa y’Inteko Nyobozi
Inteko Nyobozi Y’Abahamya ba Yehova ishishikariza abantu bose bakunda Yehova gukurukiza urugero rwa Yesu, we wagumye mu rukundo rwa Se.
IGICE CYA 1
“Gukunda Imana ni uku”
Mu nteruro imwe yoroheje, Bibiliya isobanura uko wagaragaza ko ukunda Imana.
IGICE CYA 2
Uko wakomeza kugira umutimanama utagucira urubanza
Ese birashoboka ko umuntu yagira umutimanama ukeye kuri we ariko ukaba wanduye mu maso y’Imana?
IGICE CYA 3
Kunda abo Imana ikunda
Yehova aritonda cyane iyo atoranya incuti ze kandi natwe twagombye kubigenza dutyo.
IGICE CYA 4
Kuki tugomba kubaha ubutware?
Ibyanditswe bigaragaza ahantu hatatu h’ibanze mu mibereho yacu aho Imana idusaba kubaha ubutware bw’abandi.
IGICE CYA 5
Uko twakomeza kwitandukanya n’isi
Ijambo ry’Imana rigaragaza uburyo butanu tugomba kwitandukanyamo n’isi.
IGICE CYA 6
Uko twahitamo imyidagaduro myiza
Ibibazo bitatu bishobora kugufasha guhitamo mu buryo burangwa n’ubwenge.
IGICE CYA 7
Mbese uha ubuzima agaciro nk’ako Imana ibuha?
Ese hakubiyemo ibirenze kuba uvanze ubuzima bwawe n’ubw’undi muntu?
IGICE CYA 8
Imana ikunda abantu batanduye
Bibiliya ishobora kugufasha kwirinda ibikorwa byatuma wandura mu maso ya Yehova.
IGICE CYA 9
“Muhunge ubusambanyi”
Buri mwaka Abakristo babarirwa mu bihumbi bakora ubusambanyi. Wakwirinda ute kugwa muri uwo mutego?
IGICE CYA 10
Ishyingiranwa— ni impano ituruka ku Mana idukunda
Wakora iki kugira ngo witegure kuzagira ishyingiranwa ryiza? Niba se waramaze gushaka, wakora iki kugira ngo ishyingiranwa ryawe rirambe?
IGICE CYA 11
“Ishyingiranwa ryubahwe n’abantu bose”
Ibibazo bitandatu byo kwisuzuma bishobora kugufasha ugatuma ishyingiranwa ryawe rirushaho kuba ryiza.
IGICE CYA 12
Tujye tuvuga ‘amagambo meza yo kubaka abandi’
Amagambo ashobora kubaka abandi cyangwa akabaca intege. Itoze gukoresha neza impano y’ururimi mu buryo buhuje n’uko Yehova yari yarabigambiriye.
IGICE CYA 13
Iminsi mikuru idashimisha Imana
Iminsi mikuru imwe n’imwe ishobora gusa n’aho yubahisha Imana nyamara iyibabaza.
IGICE CYA 14
Jya uba inyangamugayo muri byose
Mbere yuko ubera abandi inyangamugayo, hari intambwe ugomba kubanza gutera.
CHAPTER 15
Ujye ubonera ibyiza mu murimo ukorana umwete
Ibisubizo by’ibibazo bitanu byihariye bishobora kugufasha kumenya niba ushobora kwemera gukora akazi runaka cyangwa ukakanga.
IGICE CYA 16
Murwanye Satani n’amayeri ye
Tuzi ko Satani afite imbaraga ariko twirinda gushishikazwa na zo cyane. Kubera iki?
IGICE CYA 17
Nimwiyubake mu byo kwizera kwanyu kwera cyane”
Intambwe eshatu zishobora kugufasha ukwizera kwawe kukarushaho gukomera bityo ukaguma mu rukundo rw’Imana.
UMUGEREKA
Uko dukwiriye gufata umuntu waciwe
Ese koko ni ngombwa ko twirinda gushyikirana n’abo bantu mu buryo ubwo ari bwo bwose?
UMUGEREKA
Kwitwikira umutwe—Ryari kandi kuki?
Bibiliya igaragaza ibintu bitatu bishobora kugufasha kubona igisubizo.
UMUGEREKA
Kuramutsa ibendera, gutora no gukora imirimo isimbura iya gisirikare
Ni ubuhe buyobozi bwo mu Byanditswe bushobora kugufasha gukomeza kugira umutimanama ukeye mu bihereranye n’ibyo?
UMUGEREKA
Uduce duto twakuwe mu bice by’ingenzi bigize amaraso n’uburyo bwo kubaga
Gutera intambwe nke zoroheje, bishobora gutuma uhangana neza n’ingorane wahura na zo mu kwivuza.
UMUGEREKA
Kunesha ingeso yo kwikinisha
Wanesha ute icyo gikorwa cyanduye?
UMUGEREKA
Icyo Bibiliya ivuga ku birebana no gutana kw’abashakanye no kwahukana
Dukurikije uko Bibiliya ibivuga, ni ryari umuntu watanye n’uwo bashakanye aba yemerewe kongera gushaka?
UMUGEREKA
Gukemura ibibazo birebana n’ubucuruzi
Ese Umukristo ashobora kugera ubwo ajyana ikirego mu rukiko arega umukristo mugenzi we?


text:
19 GICURASI 2015
AZERUBAYIJANI
Azerubayijani ikomeje gufunga Abahamya babiri bazira akarengane
Azerubayijani ikomeje gufunga Abahamya babiri bazira akarengane
Minisiteri y’Umutekano w’Igihugu yo muri Azerubayijani yemeje ko Abahamya ba Yehova babiri, ari bo Irina Zakharchenko na Valida Jabrayilova, bakomeza gufungwa kandi bataraciriwe urubanza. Ku itariki ya 17 Gashyantare 2015, Minisiteri y’Umutekano w’Igihugu yashinje Abahamya babiri icyaha cyo gutanga ibitabo bishingiye kuri Bibiliya nta burenganzira babifitiye maze irabafunga. Ku itariki ya 7 Gicurasi 2015, Urukiko rw’Intara ya Sabail na rwo rwemeje ko bafungwa kugeza ku itariki ya 17 Nyakanga. Urukiko rwanze icyifuzo cyabo cy’uko bafungishwa ijisho. Ababuranira Abahamya ba Yehova bajuririye icyo cyemezo bavuga ko bafunzwe mu buryo butemewe n’amategeko kandi bagaragaza ko bahangayikishijwe n’imimerere abo Bahamya barimo. Abayobozi bakomeje gukora iperereza ku bandi Bahamya.


text:
ISOMO RYA MBERE
Igitabo cy’Umuhanuzi Izayi (Iz 26, 1-6)
1Uwo munsi, mu gihugu cyose cya Yuda bazatera iyi ndirimbo bagira bati « Dufite umurwa ukomeye ; Uhoraho kugira ngo aturengere, yawuzengurukijeho inkike icinyiye. 2Nimwugurure amarembo ! Ryinjire ihanga ry’intungane kandi ry’indahemuka. 3Umugambi wawe ntukuka : Uzabakomeza mu mahoro, kuko amizero yabo ari muri wowe. 4Nimwizere Uhoraho iteka ryose, we rutare ruhoraho, 5kuko yacogoje abari batuye mu bitwa, umurwa ukomeye arawurimbura, uratsiratsizwa, maze awuziringa mu mukungugu. 6Abiyoroshya bazawuribata, n’abanyantegenke bawunyukanyuke. »
ZABURI (Zab 118 (117), 1.8, 19-20, 21.25, 26)
Inyik/ Nihasingizwe uje mu izina rya Nyagasani !
Nimusingize Uhoraho kuko ari umugwaneza,
kandi urukundo rwe rugahoraho iteka !
Ibyiza ni ukwisunga Uhoraho,
aho kwiringira abantu !
None nimunkingurire imiryango nyabutungane,
maze ninjire, nshimire Uhoraho !
Dore irembo rigana Uhoraho aho riherereye :
ab’intungane ni bo baryinjiramo !
Reka ngusingize Nyagasani, kuko wanyumvise,
maze ukambera umukiza !
Emera, Uhoraho, emera utange umukiro !
Emera, Uhoraho, emera utange umutsindo !
Nihasingizwe uje mu izina ry’Uhoraho !
Tubifurije umugisha mu Ngoro y’Uhoraho !
IBANGONDIRIMBO RIBANZIRIZA IVANJILI (Iz 55, 6)
Alleluya Alleluya.
Nidushakashake Uhoraho igihe agishobora kubonwa,
nitumwiyambaze igihe akiri hafi.
Alleluya.
IVANJILI
+ Matayo (Mt 7, 21.24-27)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 21« Umbwira wese ngo “Nyagasani, Nyagasani”, si we uzinjira mu ngoma y’ijuru, ahubwo ni ukora ibyo Data uri mu ijuru ashaka. 24Nuko rero, umuntu wese wumva ayo magambo maze kuvuga kandi akayakurikiza, ameze nk’umuntu w’umunyabwenge wubatse inzu ye ku rutare. 25Imvura yaraguye, imivu iratemba, imiyaga irahuha, bikoranira kuri ya nzu ariko ntiyatemba ; kuko yari yubatse ku rutare ! 26Naho uwumva wese aya magambo maze kuvuga ntayakurikize, ameze nk’umuntu w’umusazi wubatse inzu ye ku musenyi. 27Imvura yaraguye, imivu iratemba, imiyaga irahuha, bikoranira kuri ya nzu irahirima ; ihinduka ubushingwe ! »


text:
Avuga ko agitangira kumenya ubwenge, ubuzima bwatangiye kumusharirira kuko ababyeyi be batamukingizaga nk’abandi bana barindwi bava inda imwe, ngo ntibanatumaga agera ahagaragara kuko abayehova bari barabwiye umuryango we ko icyo ari ’igishitani’ cyabateye mu rugo rwabo ngo kuko mu minsi y’imperuka hazaza ibyaduka none bikaba byatangiriye iwabo mu rugo.
Mu kiganiro Sindayigaya yahaye umunyamakuru wa IGIHE ubwo habaga ibikorwa by’ukwezi kwahariwe ubukangurambaga bwa NEP-Kora Wigire nk’umuntu, uyu musore wavuye ku rwego rwo gusabiriza akagera ku iterambere binyuze mu budozi bw’inkweto yigiye kuri VTC –Hindiro muri Ngororero, yagarutse ku rugendo rw’ubuzima bwe bwamushaririye nk’umuntu wavukanye ubumuga ariko akaba amaze kugira aho yigeza.
Bijya gutangira ntiyigeze akingizwa nk’abandi bana
Ati” Nkura nasanze ndi imfura iwacu mu muryango, ababyeyi banjye byarabagoye kubana n’umwana udafite amaguru. Sinakingijwe nk’abandi bana, Mama yagiraga agahinda, yavugaga ko atabona aho ampingukana mu bandi babyeyi bafite abana bazima.”
Akomeza agira ati "Abayehova bakibwira ababyeyi banjye ko mu minsi y’imperuka hazaza ibyaduka bikaba byasohoreye mu muryango wabo, barushijeho kwiheba no kugira ubwoba kuko bumvise ko ari umuzimu wabateye.”
Ku myaka 11 nibwo yatangiye amashuri abanza
Muri 2004 Sindayigaya yabonye umushinga umuha igare ryo kugenderamo nk’umuntu ufite ubumuga kuko byari bimaze kumenyekana ko ahari kandi apfukiranwa, gusa ngo iwabo bararibitse kuko ntaho yajyaga.
Ati "Muri 2006 ubwo nari mfite imyaka 11, iwacu ku rugo Leta yahacishije umuhanda, nari mbonye amahirwe yo kuvuga ko nshaka kujya kwiga kuko igare ryanjye bampaye ryari rimaze imyaka ibiri ribitse mu nzu ntaho njya.”
Avuga ko yagiye ku ishuri ribanza rya Mbonabyombi akiga ashyizeho umwete akajya aba mu myanya y’imbere kugeza ageze mu mwaka wa gatanu w’amashuri abanza aho yarekeye kwiga.
Ati "Nize neza abarimu bakamfasha,hari nubwo nabaga uwa mbere ariko ngeze mu mwaka wa gatanu w’amashuri abanza n’ubundi ntibyagenze neza kuko ababyeyi banjye n’abana batandatu tuvukana bahisemo kuntoroka bakomeje kujya bikanga ko babana n’umuzimu, maze rimwe mvuye ku ishuri nsanga bagiye nta n’ikintu bajyanye kugeza uyu munota sinzi aho bari.”
Kuva mu bwana bwe ngo Sindayigaya abantu baramukunda bityo ngo n’iyo bamwe bamucaga intege yabonaga abandi bakamutera imbaraga ubuzima bugakomeza.
Yagiye gusabiriza birangira yize imyuga imutunze
Nyuma y’uko ababyeyi n’abavandimwe be bamucitse, ibyo kwiga yarabihagaritse ajya kurererwa kwa Nyirakuru ubyara nyina. Agezeyo ngo yaratotejwe bumva ko ari umutwaro ubaremereye, ahitamo gusubira iwabo ajya kwibana mu nzu.
Ati "Kwa Nyogokuru naratotejwe mpitamo kugaruka kwibana iwacu. Natangiye kujya njya mu murima ngahinga mfukamye nkabifatanya no kujya gusabiriza mu isoko rya Ngororero no ku mihanda hose.”
Muri ubwo buzima bumugoye bwo kuba wenyine yaravukanye n’abandi, abayobozi bamubwiye ko hari ishuri riri kwigisha imyuga ahita ajya kwiyandikishamo.
Muri VTC Hindiro niho yahinduriye ubuzima
Muri 2014 yagiye muri VTC Hindiro, yiga ibyo gukora inkweto kuko ariko kazi avuga ko kajyanye n’ubumuga afite.
Nyuma y’amezi abiri, we na bagenzi be bahawe impamyabumenyi zemewe n’Ikigo cy’Igihugu gishinzwe guteza imbere Imyuga n’Ubumenyingiro (WDA) mu byo gukora inkweto, bahita bashinga koperative ikora inkweto mu bikomoka ku mpu ikorera mu Murenge wa Hindiro, aho akora imiguro itatu y’inkweto ku munsi.
Ati "Twashinze koperative ikora inkweto, buri wese ku kwezi abona ibihumbi 30 by’amafaranga y’u Rwanda kandi turanizigamira. Ubu naguzemo inyana y’ibihumbi 120, naguze umurima w’ibihumbi 100 kandi nakoze ubukwe."
Uko yakoze ubukwe bw’igitangaza
Nubwo adafite amaguru, Sindayigaya niwe wakoze ubukwe mu muryango w’iwabo batangira kuvuga ngo umuryango awukuyemo abazimu.
Ati "Muri 2014 nari naramaze kujya muri ADEPR, Imana rero yagiye inyiyereka ndetse ikantumaho abantu batandukanye.Yanyeretse ko ngiye gukora ubukwe bw’igitangaza. Byarabaye, narambagije abakobwa batatu, babiri ni njye wababenze kuko nabonaga badakunda gukora kandi nshaka gutera imbere."
"Uwa gatatu twarabanye ariko ntibyari byoroshye kuko yari yarabenze abasore benshi umuryango we ukabimuziza, bakamubwira ko umugabo we atazamubasha, ko n’ubundi nibanabana atazabyara.”
Tariki ya 27 Gashyantare 2016 Sindayigaya yakoze ubukwe bw’igitangaza , abona ko Imana itabeshya kandi ngo abavugaga ko atazabasha gutera inda Imana yarabahinyuje kuko ubu umugore we atwite.
Ashimira Perezida Kagame
Ati "Perezida wa Repubulika yaduhesheje agaciro tugenda twemye kuko ibi byose iyo atabigiramo uruhare ntibyari gushoboka. Ntabwo aheza abaturage, niwe wazanye umuganda kandi ubuyobozi bwacu bwagiye bunyitaho muri ibyo bikorwa byiza birangajwe imbere nawe."
Ashimira kandi umuyobozi wa VTC Hindiro wamutoranyije mu bagomba kwiga imyuga akaba yaratangiye gukirigita ifaranga.
Afite indoto z’uruganda rw’inkweto
Sindayigaya avuiga ko yifuza kugera ku rwego rwo kugira uruganda rukora inkweto, agatanga akazi ndetse ngo akaba yanagura n’imodoka ntakomeze kugendesha ibiganza.
Mu buzima bwe ashimishwa n’uko yahinduye amateka, akanyomoza abavuga ko abamugaye badakora ubukwe, yemeza ko nabo bashoboye kuba bakora ibintu nk’iby’abandi badafite ubumuga.


text:
URUKUNDO RW’umukene
.
Episode 5……………………..
.
Duherukana mary ahuye na surprise idasanzwe yinjiye aziko agiye mumwiherero wa korari
.
Dukomeze…
.
Umuryango ukimara gukinguka nari nabwiye abarimo bose ngo baririmbe gutya: humura humura mary, ibyo topsam yakubwiye yikiniraga , ibi byose ni ibyawe‹‹ baririmbaga basubiramo, mary yahise ashanyarara , amera nk’igiti guseka biranga, kuvuga biranga akamwenyura gusa, abobazanye baricaye naho we akomeza guhagarara asoma ibyanditse kugikuta bimwerekeyeho naratambutse ndamwongorera ngo: mary, ibi ubona nabipangiye wowe , ngaho uryoherwe, gusa ibyo nakubwiye byari blague nagirango utavumbura surprise yanjye, ngaho vayo unyicare iruhande.
.
Namufashe akaboko ndamwicaza ,ubwo abandi basakuje baririmbye, umuziki(music) uba ugiyemo barabyina
.
Njye: mary uyumunsi urawubona ute?
Mary: sinzi uko nabivuga… Topsam ugiye gutuma nkusarira… Uziko wandishije umutima! Huuuuum(yitsa umutima), uko nagukekaga siko nakubonye, utandukanye nabandi , kuko ibi binyeretseko umfite mumipango yawe. Topsam, byazantungura uhindutse ukanyanga
Njye: humura, ndi uwawe igihe cyose… Urumva aka karirimbo,
Mary: yego bae!
Njye: uzi kubyina?
Mary: ndagerageza
Njye: ngaho haguruka tubyine
(twabyinaga tuganira ari nako abandi bose babyina, hari harimo akaririmbo bita›› avec toi‹‹)
Mary: umva chou!
Njye: yego
Mary: umfitiye iyihe migambi muri uru rukundo?
Njye: kugukunda, nkaguha icyo mfite cyose, waba uhari cg udahari, mubyiza no mu bibi, numva bishobotse nitugeza igihe, wazambera mama wa aba bebe banjye
Mary: (andeba mumaso aseka) urakoze , nsezeranya ko utaza nyanga!
Njye: ndagusezeranyije, ngaho nawe honey!
Mary: ibyo umbwiye nanjye nzaba umurinzi wabyo kandi nzakora n’ibirenze ibyo kugirango urukundo rwacu rukure
Njye: sha mary, niyo twarangiza kwiga tugatandukana, uzareke dukomeze dukundane
Mary: niyo masezerano twihaye
.
Twakomeje kubyina tugeraho, turicara, mary we ibyo yabonaga byose byari surprises gusa, yabonye bazana amafunguro atazi igihe yateguriwe , tyrafungura, igihe kiragera cyo kumuririmbira
.
Mbaza ngo naririmbye iyihe?
.
Naririmbye ›› indirimbo ya justin timber lake bita Mirror ‹‹ irangiye araza arampobera ubundi tujyana kwicara, gusa yari yishimye bihagije… Twarishimye turabyina turanywa turarya, umunsi uko nawupanze uba mwiza cyane…
Ubari bari aho bakagenda bavuga uko babibona
.
Mupenzi: murakoze. Urukundo rwanyu rurarenze muzakundane kugeza mushaje
Sarah: guys ndabakunda, muri intangarugero zanjye, nanjye ninjya gukundana nzabigiraho
Joan: nge ndavuga kuri mary cyane , ni inshuti yanjye kuko twiganye na o’level,ndamuzi neza, mary ni ubwambere yakunze akarira. Rero topsam, mary yariraga kubera ibyishimo, utazamutera kurizwa n’akababaro, mbese utazamubabaza
.
Rose: nanjye nishimira couple yanyu, ndabashyigikiye
.
Bose bavuze uko batubona ,byaradushimishije
Ubundi ibirori birangiye turisohokera, twabikoze ikigoroba cyose! Iyo prep ntabwo twayikoze ahubwo twagiye kuri canteen tugura utubombo two kugati twiyicarira ahantu hafi y’ikigega cyibikwamo amazi, ni ubwambere twari tugiye ahantu ha twenyine ari ninjoro. Twiyicariye kugisima turiganirira
Tunyunya utubombo twacu.
Sinzi ukuntu numvaga mary mwiyumvamo bidasanzwe, numva ntangiye gutekereza ibindi ntigeze mpanga gukora
.
Mary: chr ndumva imbeho inyishe
Njye: akira ikote
Mary: wowe c urambara iki, Uranyitangiye ?
Njye: urumva imbeho igabanyutse se chou ?
Mary: yego, ngaho mfata muntoki wumve
Njye: eeeeh, ko wagagaye!
Mary : twigire class tuve mumwijima imbeho itatwica abe ariho tuganirira, sibyo?
Njye: ntakibazo honey!
.
Tugihaguruka tubona umuntu atumuritse itoroshi(torch)
.
Umuntu: niko sha… murakora iki aho mukizima?
.
Episode 6
Loading………………….
.
.
URUKUNDO RW’UMUKENE EPISODE 5
URUKUNDO RW’umukene


text:
Waba uzi impamvu ukwiye kwemerera Imana ikakuyobora yonyine?
“Nicyo gituma ukwiriye kumvira Uwiteka Imana yawe , ukitondera amategeko y’Uwiteka y’uburyo bwose, ngutegeka uyu munsi.” (Gutegeka kwa kabiri 27: 10)
Ni nde muntu wigeze ajya ku rugendo agatega moto cyangwa imodoka? Mbese iyo uteze ikinyabiziga ntureka ugutwaye akagena uburyo agutwara? Wakwifuza se nawe kuyobora ikinyabiziga baguhetsemo bityo wowe na shoferi mukayobora muri babiri? Oya. Iyo bigenze gutya umwe ashobora gukurura ajyana ibumoso undi agakurura ajyana iburyo bitewe naho abona inzira imubangukiye. Biramutse bigenze gutya kandi ; habaho kutumvikana mu kugena icyerekezo cy’inzira; bikaba bishobora kurangira habayeho impanuka.
Natwe rero niko tubayeho. Iyo tutemereye Imana ngo ituyobore muri uru rugendo rw’ubuzima bwacu ngo dukurikize amategeko yayo; umwanzi aratwoshya tukagerageza kwicira inzira mu buzima bwacu twibwira ko turi kwirwanaho; nyamara tuba dushobora kujyanwa kure y’ubushake bw’Imana tutabizi.
Umwanzi wacu “ibibazo byo mu buzima” iyo atwugarije, amajwi menshi atuzaho aba aganisha ku kwishakira ibisubizo dukoresheje ubwenge bwacu. Ngaha aho ikinyoma , kugambana ,ruswa n’ibindi byinshi bihita bihabwa intebe ngo tubone ibitubeshaho. Nyamara tukirengagiza ko ibitubeshaho bitangwa n’Imana.
“Abingiye Uwiteka, bameze nk’umusozi Siyoni utabashika kunyeganyezwa; ahubwo uhora uhamye iteka.” Umuntu uri mu Mana neza uyiringiye muri byose ntashobora guterwa ubwoba n’imibereho ye cyangwa se abo babana ngo bitume Imana ye ayikura ku mwanya w’imbere. Iyo umuntu yiringiye imiryango n’abakomeye; Imana iba yamaze gukurwa ku mwanya wa mbere. Mbese ni nde muntu wakuvugira Imana itakuvuzeho maze bikaba? Ntawe wabona.
Imana yacu ni Imana itemera kubangikanywa n’izindi mana mu buzima bw’umuntu aho buva bukagera. Byaba bimaze iki kuba wiringira Imana, ariko hari n’abandi bantu cyangwa izindi mbaraga wiringira? Ikiruta ni uko wahitamo kimwe gifite umumaro kuruta ibindi. Kandi nta gushidikanya ko Imana ariyo ibasha gutegeka byose yahabwa umwanya wa mbere.
“Mose asubiza abantu ati: ‘Mwitinya mwihagararire gusa, murebe agakiza Uwiteka ari bubazanire uyu munsi, kuko abanyegiputa mwabonye uyu munsi mutazongera kubabona ukundi. Uwiteka ari bubarwanirire, namwe mwicecekere.’”(Kuva 14:13-14). Aya magambo Mose yayabwiraga abisiraheri igihe babonaga ingabo za Farawo zibakurikiye kandi imbere yabo hari inyanja.
Mbega abantu barwanirirwa n’Imana ukuntu batsinda urugamba nta n’umwe ukomeretse! Mbega abantu bemereye Imana ikabayobora ukuntu bambuka inyanja banyuze ku butaka bwumutse! Ndakwifuriza kuyoborwa n’Imana muri byose. Mose yari afite ukwizera ko Imana ari umuyobozi mwiza uyobora ubuzima bw’umuntu akabuvana ahantu habi mu buretwa, mu bubata akabujyana aheza.
Dukeneye gufashwa n’Imana. Kubw’iyi mpamvu ; dukwiye kumenya ibanga riri mu gushyira Imana ku mwanya wa mbere no hejuru ya byose. Birashoboka ko Abisiraheli bari gutekereza kwirwanirira imbere ya Farawo maze bose bakahasiga ubuzima. Uku ni nako tujya twifatira icyemezo cyo kwirwanirira mu buzima bwacu tukahatakariza byinshi. Nyamara Abisiraheli bemeye kuyoborwa n’ukuboko kw’Imana kubakiza amaboko ya Farawo.
Birakwiye ko natwe uyu munsi wa none twemerera Imana ikatuyobora, ikaturwanirira , kandi n’ukuri kudashidikanywaho ko iyo tuyizeye ituneshereza tugaca ahumutse.
Murakoze.
Theogene TUYISHIMIRE @Agakiza.org


text:
Umushumba w’itorero ritwa World International Ministries ribarizwa mu mujyi wa Harare muri Zimbabwe, bwana Paul Sanyangore, yateje impaka mu bantu nyuma yo gusengera ngo aheshe umugisha amakarito y’udukingirizo. Nkuko byatangajwe na MyZimbabwe, ikinyamakuru gikorera muri kiriya gihugu, bavuga abagore batari bake bari muri ryo teraniro bahise bihutira gufata utwo dukingirizo bo bavugako twejejwe kandi twasizwe kuko twasengewe.
Pasitori Sanyangore, utuwe avugwaho gukora ibitangaza birimo gukiza abarwayi ndetse no kuzura, bivugwa ko yaba akoresha ibyo bitangaza maze imbaga yabantu bakagana itorero rye.
Ubwo yabazwaga impamvu yahisemo gusengera udukingirizo kandi mu rusengero, yavuze ko yabitewe n’ikibazo bari bamaze igihe gito bahuye nacyo, aho umuyoboke w’iryo torero yaje gusaba ko bamusengera akabanza kubabaza niba kwitwaza udukingirizo nta cyaha kibirimo. Uyu mukobwa wari waje yitwaje utwo dukingirizo, yadushyikirije uwamusengeraga maze aboneraho no kubaza niba byari bikwiye ko yitwaza utwo dukoresho.
Pasitori Sanyangore yaravuze ati: "nta kosa mbibonamo kuba yakoresha agakingirizo n’umugabo we mu gihe bari bamaze igihe batari kumwe. Ninde se uzi ibyo umwe muri bo yakoze muri cyo gihe batari bari kumwe? Niyo mpamvu umuntu agomba kwirinda. Igihe nasengeraga udukingirizo hari abagore batinyutse baraza baradufata kuko bari badukeneye.”
Uyu mupasitori akaba asanzwe azwiho cyane kudaca kuruhande igihe arimo yigisha kubijyanye n’imibonano-mpuzabitsina. Bivugwa ko kandi yagiye afasha abagabo batari bake babaga bafite ingorane mu bijyanye n’icyo gikorwa aho yabasengeraga bagakira mu buryo bw’ibitangaza. Paul Sanyangore abajijwe uko ibyo abikora, yasubije agira ati”dufite inzu yagenewe amasengesho, tuyita ivuriro ry’Umwuka akenshi dufasha abagabo bafite ingorane mu bijyanye no gutunganya neza inshingano zo mu buriri(gutera akabariro).”
Sanyangore akaba ari umwe mubashumba bakomeye muri Zimbabwe bibanda kunyigisho zijyanye no gukira, ibitangaza n’ubutumwa bujyanye n’ubutunzi. Nubwo Sanyangore n’abagenzi be bivugwa ko baba bakoreshwa ibitangaza, hari abantu batemeranwa nabo. Umwe mubatashatse ko amazina yabo amenyekana yavuze ko atishimiye ibyo we abona nko kwihangira imirimo. Yagize ati” hano muri Zimbabwe hari amadini menshi, umuntu udafite akazi yumva nta kindi yakora uretse gushinga idini. Turambiwe indyarya turashaka abapasiteri bafite indangaciro z’ukuri, urukundo, gufashanya kandi b’inyangamugayo.
Muri Zimbabwe havugwa umubare munini wa bantu bifashisha Bibiliya kugira ngo bigwizeho ubutunzi.
Ese wowe wumva iki gikorwa uyu mushumba yakoze gikwiye? Ese waba wemeranya n’abavuga ko yaba ashyigikiye ubusambanyi?


text:
“Arababwira ati “Mujye mu bihugu byose, mwigishe abaremwe bose ubutumwa bwiza. Uwizera akabatizwa azakizwa, ariko utizera azacirwaho iteka.”Mariko 16:15-16
Ivugabutumwa bwiza bwa Yesu Kristo, ni inshingano yaburi muntu wese wizera Yesu Kristo kuko niyo gahunda nkuru yasigiye abamwizeye n’abazamwizera bose.
Niyo mpamvu yasize avuze ngo tujye mu bihugu byose twigishe abyaremwe byose (Abantu),ushobora kumva ko udafite ubushobozi bwo gufata indege ngo ujye mu bihugu bya kure kuvuga ubutumwa ariko kandi ntiwirengagize ko hari abandi bantu mubana nyamara bo bibera mu buzima busa n’aho baba mu mahanga bitewe no kutamenya Ijambo ry’Imana. Abo nabo bakeneye ijambo ry’Imana.
Izi nizimwe munzira wakoresha kugira ngo usakaze ubutumwa bwiza bwa Yesu Kristo:
1. Gufata umwanya wo kubitekerezaho. Ibintu byinshi byose bigerwaho ari uko ufashe umwanya wo kubitegura no kwibaza uko wabigeraho. Igihe ushaka kuganira n’abandi ibijyanye n’Umwami Yesu Kristo,ugomba kubanza gutekereza uko uratangiza icyo kiganiro kandi kigagera ku kigero gikwiye cyo mu Mwuka.
2. Gusengera icyo gikorwa. Mu gusenga habamo imbaraga kandi n’imwe munzira Imana ikoresha kugira ngo yuzuze umuntu Mwuka wera,Bibiliya iravuga iti”musenge ubudasiba”ugomba rero gusenga kugira ngo Imana igufashe muri icyo gikorwa kandi ugasaba ko ikomeza kubana nawe muri byo byose.
3. Gutera intambwe ugatangira igikorwa. Abantu benshi ntibakunda kumva ijambo ry’Imana ariko biterwa nuko baba batari barigeze baryumva bityo bigatuma basa naho batazi ibyo barimo kubwirwa . bashobora kuba batari barigeze kumva Ijambo ribabwira ko Imana ari nziza ko kandi muri yo huzuye iby’iringiro ahubwo bo wenda barumvise ko bazacirwaho iteka bigatuma batamenya ko Yesu yaje mu isi kubacungura no kubaha ubugingo bw’iteka igihe cyose bazaba bamwiringiye aho gucirwaho iteka.
4. Kumenya abo ugiye kubwira abari bo. Abantu bose si ko baturuka mu miryango,ibi rero bituma uburyo ushobora kubaganiriza ijambo ry’Imana butandukana n’abafite icyo bazi ku ijambo ry’Imana. Igihe umenye ko abo ugiye kubwira batigeze bagera mu rusengero cyangwa ngo bagire ahandi bumva ijambo ry’Imana,ukwiye kwirinda ko babwira imirongo yo muri Bibiliya kuko baba batazi ko Bibiliya ifite ubutware n’ubushobozi bwo kuba ari Ijambo ry’Imana. Ubabwira ibijyanye n’ijambo ariko utababwira ibijyanye n’imirongo muri Bibiliya ahubwo ukazatangira kubabwire iby’imirongo n’imikoreshereze yayo bamaze gusobanukirwa ko ijambo ry’Imana ribaho.
5. Ugomba kwita ku bintu by’ingenzi byagufasha gutuma bumva ibyo uri kubabwira. Igihe Pawulo intumwa yabwirizaga mu mahanga yose,ntiyigeze akoresha ibyanditswe,iyo usomye ibyakozwe n’Intumwa 17 ubona ko Pawulo atiyigeze abwira Abitesalonike ijambo ry’Imana ababwira ngo ibyanditswe ibi n’ibi igice cya……,umurongo wa…..bivuga gutya na gutya. Kuko yari azi neza abo ari kubwira ko batazi iby’iryo jambo ry’Imana. Niyo mpamvu hari inzira nyinshi wakoresha kugira ngo ubashe kumenyekanisha no kugaragaza ijambo ry’Imana,ntugatinye no gukoresha amafilimi,ubumenyi bwo mu bitabo bitandukanye n’ibindi wabona ko bikenewe bitewe n’abantu ubona igiye gusangiza ubutumwa bwiza bwa Yesu Kristo.
6. Ugomba gutekereza byagutse. Igihe ufashe umwanya wo gusangiza ijambo ry’Imana abantu,ugomba no gutekereza uko wakwitwara igihe bakubajije ikibazo gikomeye,usabwa kwibaza mbere na mbere impamvu uwo muntu atekereje ku kubaza icyo kibazo maze ukabona ku musubiza nyuma yo gutekereza neza igisubizo ukwiye gutanga. Iyo abantu ari benshi uri kubwira iyo hagize ukubaza ikibazo biba bigaragara ko uwo muntu akubajije akeneye igisubizo niyo mpamvu aba agomba guhabwa igisubizo.
7. Si ngombwa ko ujya impaka nabo mu bijyanye n’ubwami bw’Imana. Hari itandukaniro rikomeye hagati yo kumenya Imana no kugaragaza Imana,abandi bantu ntibashobora kumenya ubumenyi ufite ku kintu iki n’iki,umuntu niwe ugaragaza impamvu n’ibimenyetso bifatika bya kurura impaka. Agomba kugira intego ko ikiganiro atari icyazampaka za ngo turwane ahubwo ikigamijwe ko ari ukwemeza abantu ubutumwa bwiza no kubamenyesha iby’ubwami bw’ijuru.


text:
Ota Benga wabayeho kuva mu mwaka 1883 kugeza 1916 yari umwe mu bagize umuryango w’abasangwabutaka bo muri Mbuti, akaba yari atuye hafi y’umugezi wa Kasai mu butaka bwari bwarigaruriwe n’Umwami Leopold wa II mu cyahoze ari Congo Mbiligi.
Mu gace Benga yabagamo kari muri tumwe mu duce Ababiligi bakuragamo ibiti bya ribuyu ku bwinshi bakabyohereza iwabo mu Bubiligi akaba ariho bajya kubitunganyiriza bakabikoramo imbaho zigurishwa agatubutse,igihe kimwe rero Benga yagiye guhiga nibwo umutwe waje ugatera urusisiro rw’iwabo maze umugore we ndetse n’abana be babiri bahita bahatakariza ubuzima we arokoka gutyo.
Ntibyatinze kuko yaje kugwa mu mutego wari uriho icyo gihe aho ubucuruzi bw’abacakara bwari bumaze kugera muri Afurika ngo bajye gukora imirimo y’uburetwa muri Amerika nawe aza gutwarwa bunyago kimwe n’abandi birabura benshi.
Umucuruzi w’umunyamerika Samuel Phillips Verner ubwo yagenderaga Afurika mu mwaka wi 1904 yabonye Benga ari kumwe n’abandi munzira yiyemeza ku mugura ngo ajye amukoresha mu imurikagurishwa mu gihugu cy’iwabo ngo abe imfashanyigisho y’uburyo umuntu yagiye ahindagurika kuva ku nguge ugakomereza ku basangwabutaka kugeza aho umwera (umuzungu) abereyeho.
Yagerageje kurwana kuri Benga maze aza kumuhabwa n’abo bakoloni amutanzeho ingurane y’umunyu ndetse n’imyenda, Verner akaba yaramaranye na Benga igihe kigera ku byumweru bibiri mbere yuko agarukana na Benga mu gihugu cye cy’amavuko icyo gihe cyari kikiyoborwa n’umwami Leopold.
Verner akaba yarifuje nawe gutwara abandi bantu bameze nka Benga ngo abajyane kubutaka bw’iwabo muri Amerika abatanzeho ingurane ariko mu buryo bemeranyijeho gusa baranga baramutsembera kugeza igihe Benga yabahamirije inkuru y’uburyo ari we wamukijije ubuzima aho nawe yari muri bamwe mu bari gutwarwa mu bucakara maze icyo gihe abandi baremera baramuyoboka atwaramo abandi bagera ku icyenda ngo abatware kwifashisha iwabo mu mfasha nyigisho yo kubaho ndetse n’imihindagurukire ya muntu.
Iri tsinda rikaba ryarageze muri leta ya Missouri imwe mu zigize leta zunze ubumwe z’Amerika gusa Verner icyo gihe bakaba batari bakiri kumwe kuko yafashwe n’uburwayi bwa malariya ntiyabasha gukomezanya nabo, bakihagera batangiye kubakoresha mu bikorwa by’imurikagurishwa ngo bereke abazungu uburyo umunyafurika asa.
Icyo gihe Ota Benga yaramamaye cyane ndetse izina rye risakara hose mu binyamakuru benshi mu bitabiraga iryo murika bagashiturwa no kureba amenyo ya Benga yari asongoye nka kimwe mu byakorwaga mu rusisiro rw’iwabo kwivuko mu rwego rw’umurimbo.
Verner amaze koroherwa n’uburwayi nyuma y’ukwezi kumwe yaje asanga ba basangwabutaka barafashwe nk’imfungwa kurusha uko ari abamurika. Nkuko yari yarabibasezeranyije ko icyo abashakira we atari ukubacunaguza cyangwa kubavutsa ubuzima byaramubabaje abonye ibyo bene wabo babagirira aho babafataga muri bumwe mu bwoko bw’inyamaswa nti babafate nk’abantu bagenzi babo.
Verner akaba yarakomeje ubushakashatsi bwe ku basangwabutaka abifashijwemo na Benga nuko baza kongera gusubirana mu gihugu cye cya Congo aho Benga yongeye asubira muri bene wabo ashakamo undi mugore wa kabiri gusa nawe ntibamaranye kabiri kuko kuba mwishyamba uyu mugore nawe yaje kurumwa n’inzoka arapfa.
Igihe kimwe Verner yaje gushakira akazi Benga kubera ukuntu yarakunzwe mu nzu ndangamurage y’Amerika ku mateka y’ibinyabuzima aho yagenerwaga umushahara ungana 175$ gusa amusaba ko atazigera amukorera ihohoterwa iryo ari ryo ryose ko agomba kumva ko nawe ari umuntu cyo kimwe nawe, muri icyo gihe Benga aza kwibanira ni inkende akazajya azitaho akazibungabunga gusa ntibyamushimishije kuko yasaga nkuvukijwe uburenganzira bwe aho yabaga afungiranwe mu birahure atabasha kurira ibiti nkuko yari yarabimenyereye cyangwa se kumva amajwi y’utunyoni twamugitondo yabagaho nk’umunyururu ufungiwe hamwe watereranwe.
Ku busabe bwa Bumpus wari warasigiwe Benga na Verner mu mwaka wi 1906, Verner yafashe Benga amushyira mu ishyamba rya bagamo urusobe rw’inyamaswa aho Benga yumvaga abohotse agakora ibyo ashaka uko abyifuza ndetse asabana n’inyamaswa ndetse abantu bakazajya bahagenderera baje kureba ubuzima bwa Benga wabanga n’inyamaswa zikamwumvira ndetse bagasabana nazo.
Nyuma y’igihe Benga yaje kumenya ururimi rw’icyongereza maze aza guhabwa akazi mu ruganda rutunganya itabi ndetse benshi mu bakozi bakoranaga bagenda bamwiyumvamo buhoro buhoro bakamwiyegereza cyane ngo abacire ku mayange y’ubuzima yabagamo akiri iwabo mu mashyamba.
Ku itariki 20 Werurwe 1916 ubwo Benga yarafite imyaka 32 y’amavuko yaje kwiba imbunda maze aragenda ahirengeye yirasa mu gatuza ubuzima bwe bushirira aho
Erick M. RUZINDANA/INGUFU.COM
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Uko ubyumva mbega umugabo mubi
Izindi nkuru wasoma
- Polisi y’u Rwanda , abanyamahoteli n’utubari mu kurwanya ikoreshwa ry’ibiyobyabwenge-AMAFOTO
- U Rwanda rwahawe hegitari 27.8 zizafasha ku kwita ku ngagi
- Abari bahamijwe kwicwa bamanitswe bashobora kubabariwa
- Ubukangurambaga bwa Leta bwo kwirinda ibiyobyabwenge bwakomereje mu karere ka Rubavu-AMAFOTO
- Dore ukuri kweruye ku cyaha cy’ubutinganyi


text:
Abahanga mu bworozi bavuga ko inkoko iyo igaburiwe imvange iba ibonye indyo yuzuye, bityo mu gihe iyihawe hakiri kare bituma itanga umusaruro mwiza kandi mu gihe gito.
Rwanda | Inkoko iyo zigaburiwe neza zitanga umusaruro
Inkoko iyo zigaburiwe neza zitanga umusaruro
Mu kiganiro n’ushinzwe ubworozi mu karere ka Gicumbi Gashirabake Isidore avuga ko indyo yuzuye ku nkoko ishobora gukorwa mu buryo butagoranye, bidasabye kubanza kujya kugura byinshi mu maduka. Aha bisaba gusa kumenya ingero umuntu yakwifashisha, akikorera ubwe imvange y’ayo matungo.
Ati “ bimwe mu byifashishwa mu gukora ibiryo by’inkoko ari ibigori biseye cyangwa byagizwe ibiheri, ibisigazwa by’umuceri wamaze gutonorwa (son de riz), ibisigazwa by’ingano byamaze gutonorwa, amasaka asanzwe, ifu y’ubugari bw’imyumbati, umurama w’amasaka, soya ikaranze, ifu y’ikiremve cy’amaraso, amashu asekuwe, ifu y’amagupfwa y’amatungo ndetse n’umunyu w’ingezi”.
Avuga ko mu gihe inkoko itararenza ibyumweru 6 yakagombye guhabwa ifunguro rikozwe na 10 % by’imvange y’ibiro 5 by’ibigori, garama 600 z’ibisigazwa by’umuceri, garama 600 z’ibigisazwa by’ingano, 500 z’inkumbi z’amasaka. Muri ibyo binyampeke amasaka n’ifu y’imyumbati, bishobora gusimburamo kimwe mu bivuzwe.
“hashobora kandi kwiyongeraho ibiro 2.6 by’ifu ya soya ikaranze, na garama 500 z’ifu y’ikiremve cy’amaraso. Umworozi ashobora kandi gukora imvange ya garama 100 z’amashu na na garama 100 z’ifu y’amagufwa, kugira ngo haboneke kalisiyumu mu mafunguro”.
Mu gihe inkoko iri mu bihe byo gutera amagi, bayikorera imvange y’ibiro 5 by’ibigori, ikiro 1 k’ibisigazwa by’umuceri, ikiro k’ibisigazwa by’ingano, n’ikiro k’inkumbi z’amasaka.
Iyo mvange yongerwaho indi ya soya ikaranze y’ikiro kimwe na garama 600, ndetse n’ifu y’ikiremve ingana na garama 500. Mu kuzigaburira ni byiza kumenya kuziha ibyo zitangiza, kandi ukagenzura ko zibihabwa bifite isuku kugira ngo hirindwe ingaruka ishobora kuvuka nyuma yo kuzigaburira.
umworozi.com
Inkoko iyo ibonye indyo yuzuye itanga umusaruro mwinshi kandi vuba
Abahanga mu bworozi bavuga ko inkoko iyo igaburiwe imvange iba ibonye indyo yuzuye, bityo mu gihe iyihawe hakiri kare bituma itanga umusaruro mwiza kandi mu gihe gito.


text:
ICYO BIBILIYA IBIVUGAHO
Ese inzozi zituruka ku Mana?
Ese Imana yagiye igeza ubutumwa ku bantu ikoresheje inzozi?
“[Umuhanuzi w’Imana] Daniyeli yeretswe ibintu mu nzozi aryamye ku buriri bwe. Nuko yandika ibyo yarose kandi abivuga byose uko byakabaye.”
—Daniyeli 7: 1.
ICYO BIBILIYA IBIVUGAHO.
Imana yagiye igeza ubutumwa bw’ingenzi cyane ku bantu ikoresheje uburyo butandukanye. Mu bihe bya Bibiliya, hari igihe yanyuzaga ubwo butumwa mu nzozi. Icyakora, izo ntizari inzozi izi turota buri munsi, akenshi ziba zidasobanutse kandi zidafite shinge na rugero. Inzozi zaturukaga ku Mana zabaga zifututse kandi zikubiyemo ubutumwa bwumvikana. Urugero, umuhanuzi Daniyeli yeretswe mu nzozi uruhererekane rw’inyamaswa zigereranya uko ubwami bwari kuzagenda bukurikirana, uhereye mu gihe cya Babuloni ukageza muri iki gihe (Daniyeli 7:
Ese muri iki gihe Imana itugezaho ubutumwa ikoresheje inzozi?
“Ntimugatandukire ibyanditswe.”
—1 Abakorinto 4: 6.
ICYO BIBILIYA IBIVUGAHO.
Inzozi zanditswe muri Bibiliya ni kimwe mu bigize Ijambo ry’Imana ryahishuriwe abantu. Muri 2 Timoteyo 3:
Bibiliya iduha “ibikenewe byose” kuko iduhishurira ibyo dukeneye kumenya ku Mana byose, ni ukuvuga imico yayo, amahame mbwirizamuco yayo n’umwanya dufite mu mugambi wayo werekeye isi. Ku bw’ibyo, Imana ntikigeza ubutumwa ku bantu ikoresheje inzozi. Niba twifuza kumenya iby’igihe kizaza n’ibyo Imana itwitezeho, ntitugomba ‘gutandukira ibyanditswe’ muri Bibiliya. Uretse n’ibyo, muri rusange abantu bose bashobora kubona icyo gitabo bakiga ibintu byinshi bigikubiyemo Imana yatumenyesheje, hakubiyemo n’inzozi.
Kuki dukwiriye kwiringira inzozi n’amayerekwa bikubiye muri Bibiliya?
“Abantu bavugaga ibyavaga ku Mana, kuko babaga bayobowe n’umwuka wera.”
—2 Petero 1: 21.
ICYO BIBILIYA IBIVUGAHO.
Inyinshi mu nzozi n’amayerekwa biboneka muri Bibiliya, byari ubuhanuzi bw’ibintu byari kuzabaho mu gihe kizaza. Igihe abanditsi ba Bibiliya bandikaga ubwo buhanuzi, bahaye abantu urubuga rwo kwigenzurira niba Ibyanditswe ari ukuri cyangwa niba ababyanditse baravuze ukuri. Ese ibyo banditse byaje kugaragara ko ari ukuri? Reka dufate urugero rw’ibyo Daniyeli yeretswe biboneka muri Daniyeli 8:
Ubwo buhanuzi buri mu mvugo y’ikigereranyo, buvugwamo isekurume y’ihene yatuye hasi imfizi y’intama ikayinyukanyuka. Daniyeli ntiyigeze afindafinda, ashakisha ibisobanuro by’iryo yerekwa. Umumarayika w’Imana yaramubwiye ati “imfizi y’intama ifite amahembe abiri . . . , igereranya abami b’Abamedi n’Abaperesi. Naho isekurume y’ihene y’igikomo, igereranya umwami w’u Bugiriki” (Daniyeli 8:


text:
REPUBULIKA YA DOMINIKANI
Nta ho bazajya
Babonye ukuri
Juana Ventura yatangiye kwiga Bibiliya igihe umurimo wari ubuzanyijwe, kandi yabatirijwe mu ruzi rwa Ozama mu mwaka wa 1960. Hari igihe umupasiteri wo mu mugi wa Santo Domingo yashatse gufungisha Juana, amushinja ko “yamwibaga abayoboke.” Pasiteri yashatse gukoza isoni Juana no kugaragaza ko Abahamya ba Yehova ari abanyabinyoma, maze amutumira mu rusengero kugira ngo asubize ibibazo bihereranye n’imyizerere ye mishya.
Juana agira ati “yambajije ibibazo bitatu: ‘kuki mudatora? Kuki mutajya mu ntambara? Kuki mwiyita Abahamya ba Yehova?’ Igihe nasubizaga buri kibazo nifashishije Bibiliya, abayoboke be bose barebaga imirongo muri Bibiliya maze bagatangazwa n’ibyo basomye. Benshi muri bo biboneye ko bari babonye ukuri. Bose batangiye kwiga Bibiliya kandi amaherezo 25 muri bo biyeguriye Yehova.” Icyo kintu gitangaje cyongereye imbaraga mu murimo wo kubwiriza mu mugi wa Santo Domingo.
Abahamya ba Yehova nta ho bazajya
Trujillo amaze kwicwa hakurikiyeho ibibazo bikomeye bya politiki. Igitabo nyamwaka cyo mu mwaka wa 1963 cyaravuze kiti ‘abasirikare babaga buzuye mu mihanda kandi ku manywa habaga hari imyigaragambyo n’urugomo.’ Icyakora nubwo hari imivurungano, umurimo wo kubwiriza no guhindura abantu abigishwa wakomeje kujya mbere, kandi byageze mu mpera z’umwaka w’umurimo wa 1963 ababwiriza bamaze kugera ku 1.155.
Igihe Nathan Knorr wo ku cyicaro gikuru yasuraga Repubulika ya Dominikani mu mwaka wa 1962, yashyizeho gahunda yo kugura ikindi kibanza kugira ngo hubakwe amazu manini yo kwita ku murimo wo kubwiriza wateraga imbere mu buryo bwihuse. Muri icyo kibanza hubatswemo inzu y’amagorofa abiri hamwe n’Inzu y’Ubwami. Kuwa gatandatu tariki ya 12 Ukwakira 1963, Frederick Franz, na we wo ku cyicaro gikuru, yatanze disikuru yo kwegurira Yehova amazu mashya y’ibiro by’ishami. Byarigaragazaga ko Abahamya ba Yehova bari bafite umugambi wo kuguma muri Repubulika ya Dominikani. Nyuma gato yo kwegurira Yehova ayo mazu, Harry na Paquita Duffield barahageze, akaba ari bo bamisiyonari ba nyuma b’Abahamya birukanywe muri Kiba.
Bariyongereye nubwo hariho imvururu z’abaturage
Ku itariki ya 24 Mata 1965, mu gihugu hatangiye imvururu z’abaturage. Mu minsi y’imidugararo yakurikiyeho, abagize ubwoko bwa Yehova bakomeje gusagamba mu buryo bw’umwuka. Mu mwaka wa 1970, hari ababwiriza 3.378, bibumbiye mu matorero 63. Abasaga kimwe cya kabiri cyabo, bari baratangiye kwifatanya n’umuryango w’abagaragu ba Yehova mu myaka itanu yari ishize. Igitabo nyamwaka cyo mu mwaka wa 1972 cyaravuze kiti “bakomokaga mu nzego zose z’imibereho: bamwe bari abakanishi, abahinzi, abashoferi, abacungamari, abubatsi, ababaji, abavoka, abaganga b’amenyo, n’abahoze ari abanyapolitiki, bose bakaba bari bahujwe n’urukundo bakundaga ukuri n’urwo bakundaga Yehova.”